Þetta skjal inniheldur samþykktar lyfjaupplýsingar fyrir Columvi, þar sem breytingar frá fyrra ferli sem hafa áhrif á lyfjaupplýsingarnar (EMEA/H/C/005751/II/0010) eru auðkenndar.

Nánari upplýsingar er að finna á vefsíðu Lyfjastofnunar Evrópu: https://www.ema.europa.eu/en/medicines/human/epar/columvi 























VIÐAUKI I

SAMANTEKT Á EIGINLEIKUM LYFS

[image: BT_1000x858px]Þetta lyf er undir sérstöku eftirliti til að nýjar upplýsingar um öryggi lyfsins komist fljótt og örugglega til skila. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu. Í kafla 4.8 eru upplýsingar um hvernig tilkynna á aukaverkanir.


1.	HEITI LYFS

Columvi 2,5 mg innrennslisþykkni, lausn
Columvi 10 mg innrennslisþykkni, lausn


2.	INNIHALDSLÝSING

[bookmark: _Hlk122516846]Columvi 2,5 mg innrennslisþykkni, lausn

Hvert hettuglas með 2,5 ml af þykkni inniheldur 2,5 mg af glofitamabi í styrkleikanum 1 mg/ml.

Columvi 10 mg innrennslisþykkni, lausn

Hvert hettuglas með 10 ml af þykkni inniheldur 10 mg af glofitamabi í styrkleikanum 1 mg/ml.

Glofitamab er manngert einstofna mótefni, tvísértækt gegn CD20 og CD3, sem er framleitt með erfðatækni í CHO-frumum (Chinese hamster ovary cells).

Hjálparefni með þekkta verkun

Hvert 2,5 ml hettuglas af Columvi inniheldur 1,25 mg (0,5 mg/ml) af pólýsorbati 20.
Hvert 10 ml hettuglas af Columvi inniheldur 5 mg (0,5 mg/ml) af pólýsorbati 20.

Sjá lista yfir öll hjálparefni í kafla 6.1.


3.	LYFJAFORM

Innrennslisþykkni, lausn (sæft þykkni).

Litlaus, tær lausn með pH 5,5 og osmólþéttni 270-350 mOsmól/kg.


4.	KLÍNÍSKAR UPPLÝSINGAR

4.1	Ábendingar

Columvi samhliða gemcitabini og oxaliplatini er ætlað til meðferðar við dreifðu stórfrumu B-frumueitilæxli (diffuse large B‑cell lymphoma, DLBCL) hjá fullorðnum sjúklingum, sem er endurkomið eða svarar ekki meðferð, án frekari skilgreiningar (DLBCL NOS), þar sem samgena stofnfrumuígræðsla (ASCT) á ekki við.

Columvi sem einlyfjameðferð er ætlað til meðferðar við dreifðu stórfrumu B-frumueitilæxli (diffuse large B‑cell lymphoma, DLBCL) hjá fullorðnum sjúklingum, sem er endurkomið eða svarar ekki meðferð, eftir tvær eða fleiri altækar meðferðir.

4.2	Skammtar og lyfjagjöf

Eingöngu má gefa Columvi undir yfirumsjón læknis með reynslu af greiningu og meðferð krabbameinssjúklinga og við aðstæður þar sem aðgengi er að viðeigandi læknisfræðilegum stuðningi til að bregðast við alvarlegum viðbrögðum sem tengjast cýtókínlosunarheilkenni (cytokine release syndrome, CRS) og heilkenni eiturverkana á taugar sem tengist ónæmisverkfrumum (immune effector cell-associated neurotoxicity syndrome (ICANS)).

Áður en innrennsli Columvi er gefið í meðferðarlotum 1 og 2 þarf a.m.k. 1 skammtur af tocilizumabi að vera tiltækur til notkunar ef cýtókínlosunarheilkenni kemur fram. Tryggja þarf aðgengi að viðbótarskammti af tocilizumabi innan 8 klukkustunda frá notkun fyrri skammtsins af tocilizumabi (sjá kafla 4.4).

Formeðferð með obinutuzumabi

Allir sjúklingar í rannsókn NP30179 og rannsókn GO41944 (STARGLO) fengu stakan 1.000 mg skammt af obinutuzumabi sem formeðferð á degi 1 í meðferðarlotu 1 (7 dögum fyrir upphaf meðferðar með Columvi) til að fækka B‑eitilfrumum í blóðrás og eitlum (sjá töflu 2, Skammtar sem dragast eða gleymast, og kafla 5.1).

Obinutuzumab var gefið með innrennsli í bláæð með hraða sem nemur 50 mg/klst. Hraði innrennslisins var aukinn í þrepum sem námu 50 mg/klst á 30 mínútna fresti, að hámarki í 400 mg/klst.

Ítarlegar upplýsingar um forlyfjagjöf, undirbúning og gjöf obinutuzumabs og viðbrögð við aukaverkunum af lyfinu eru í Samantekt á eiginleikum lyfs fyrir obinutuzumab.

Forlyfjagjöf og fyrirbyggjandi meðferð

Fyrirbyggjandi meðferð gegn cýtókínlosunarheilkenni
Sjúklingar þurfa að vera vel vökvaðir áður en þeim er gefið Columvi. Ráðlagðri forlyfjagjöf við cýtókínlosunarheilkenni (sjá kafla 4.4) er lýst í töflu 1.

Tafla 1. Forlyfjagjöf fyrir innrennsli Columvi

	Meðferðarlota (dagur)
	Sjúklingar sem þurfa forlyfjagjöf
	Forlyfjagjöf
	Gjöf

	Lota 1 (dagur 8, dagur 15);
Lota 2 (dagur 1);
Lota 3 (dagur 1)
	Allir sjúklingar
	20 mg dexametasón í bláæð1
	Lokið a.m.k. 1 klukkustund fyrir innrennsli Columvi

	
	
	Verkjastillandi/hitalækkandi lyf til inntöku2
	A.m.k. 30 mínútum fyrir innrennsli Columvi

	
	
	Andhistamínlyf3
	

	Öll síðari innrennsli
	Allir sjúklingar
	Verkjastillandi/hitalækkandi lyf til inntöku2
	A.m.k. 30 mínútum fyrir innrennsli Columvi

	
	
	Andhistamínlyf3
	

	
	Sjúklingar sem fengu cýtokínlosunarheilkenni við fyrri skammt
	20 mg dexametasón í bláæð1,4
	Lokið a.m.k. 1 klukkustund fyrir innrennsli Columvi


1 Ef sjúklingur hefur óþol gegn dexametasóni eða dexametasón er ófáanlegt skal gefa 100 mg prednisón/prednisólon eða 80 mg metýlprednisólon.
2 T.d. 1.000 mg af parasetamóli.
3 T.d. 50 mg af dífenhýdramíni.
4 Gefið til viðbótar við þá forlyfjagjöf sem allir sjúklingar þurfa að fá.

Fyrirbyggjandi meðferð gegn sýkingum
Mælt er með fyrirbyggjandi meðferð til að draga úr hættu á sýkingum (sjá kafla 4.4).

Íhuga skal fyrirbyggjandi meðferð við stórfrumuveiru, herpes, lungnabólgu af völdum jirovecii-lungnabólgusníkils og öðrum tækifærissýkingum hjá sjúklingum í áhættuflokki (sjá kafla 4.8).

Skammtar

Gjöf Columvi hefst með stigvaxandi skömmtun (hönnuð til að draga úr hættu á cýtókínlosunarheilkenni) þar til ráðlögðum skammti, sem nemur 30 mg, er náð.

Áætlun fyrir aukningu skammta af Columvi einlyfjameðferð
Gefa verður Columvi með innrennsli í bláæð samkvæmt áætlun fyrir aukningu skammta þar til ráðlögðum skammti, sem nemur 30 mg, er náð (sýnt í töflu 2) eftir að formeðferð með obinutuzumabi á degi 1 í meðferðarlotu 1 er lokið. Hver meðferðarlota er 21 dagur.

Tafla 2. Áætlun fyrir aukningu skammta í einlyfjameðferð með Columvi hjá sjúklingum með DLBCL sem var endurkomið eða svaraði ekki meðferð

	Meðferðarlota, dagur
	Skammtur af Columvi
	Lengd innrennslis

	Lota 1
(Formeðferð og stigvaxandi skammtar)
	Dagur 1
	Formeðferð með obinutuzumabi 1.000 mg1

	
	Dagur 8
	2,5 mg
	4 klst2

	
	Dagur 15
	10 mg
	

	Lota 2
	Dagur 1
	30 mg
	

	Lotur 3 til 12
	Dagur 1
	30 mg
	2 klst3

	1 Sjá „Formeðferð með obinutuzumabi“ hér fyrir ofan.
2 Lengja má innrennslið í allt að 8 klukkustundir hjá sjúklingum sem fengu cýtókínlosunarheilkenni við fyrri skammta af Columvi (sjá kafla 4.4).
3 Samkvæmt ákvörðun læknisins sem annast meðferðina, ef fyrra innrennsli þoldist vel. Ef sjúklingurinn fékk cýtókínlosunarheilkenni við fyrri skammt á að halda sig við 4 klukkustunda lengd innrennslis.



Áætlun fyrir aukningu skammta í meðferð með Columvi samhliða gemcitabini og oxaliplatini
Gefa skal Columvi sem innrennsli í bláæð í samræmi við áætlun fyrir aukningu skammta sem leiðir til ráðlagðs skammts upp á 30 mg (sjá töflu 3) eftir formeðferð með obinutuzumabi í lotu 1 á degi 1. 

Columvi er gefið samhliða gemcitabini og oxaliplatini í lotum 1-8 og sem einlyfjameðferð í lotum 9-12. Hver lota er 21 dagur.

Tafla 3. Áætlun fyrir aukningu skammta í meðferð með Columvi samhliða gemcitabini og oxaliplatini hjá sjúklingum með DLBCL sem er endurkomið eða svarar ekki meðferð

	Meðferðarlota, dagur
	Skammtur af Columvi (tímalengd innrennslis)
	Skammtur af gemcitabini
	Skammtur af oxaliplatini

	Lota 1 
(Formeðferð og stigvaxandi skammtar)
	Dagur 1
	Formeðferð með obinutuzumabi 1.000 mga

	
	Dagur 2
	‑
	1.000 mg/m2 b
	100 mg/m2 b

	
	Dagur 8
	2,5 mg (4 klst.)c
	‑
	‑

	
	Dagur 15
	10 mg (4 klst.)c
	
	

	Lota 2
	Dagur 1
	30 mg (4 klst.)c,d
	1.000 mg/m2 b,d
	100 mg/m2 b,d

	Lotur 3 til 8
	Dagur 1
	30 mg (2 klst.)d,e
	1.000 mg/m2 b,d
	100 mg/m2 b,d

	Lotur 9 til 12
	Dagur 1
	30 mg (2 klst.)e
	‑
	‑


a Sjá lýsingu á “Formeðferð með obinutuzumabi” hér fyrir ofan.
b Lotur 1-8: gefa á gemcitabin á undan oxaliplatini.
c Hjá sjúklingum sem fengu cýtókínlosunarheilkenni af fyrri skammti af Columvi má lengja innrennslistímann upp í allt að 8 klst. (sjá kafla 4.4).
d Lotur 2-8: Gefa á Columvi á undan gemcitabini og oxaliplatini. Gefa má gemcitabin og oxaliplatin á degi 1 eða 2.
e Stytta má innrennslistímann í 2 klst. samkvæmt ákvörðun meðferðarlæknis ef fyrra innrennsli þoldist vel. Ef sjúklingurinn fékk cýtókínlosunarheilkenni af fyrri skammti skal tímalengd innrennslis vera áfram 4 klst. 

Eftirlit með sjúklingum
	Þegar Columvi er gefið sem einlyfjameðferð skal fylgjast með sjúklingum með tilliti til teikna og einkenna hugsanlegs cýtókínlosunarheilkennis meðan á öllum innrennslum Columvi stendur og í a.m.k. 10 klukkustundir eftir að innrennsli fyrsta skammtsins af Columvi lýkur (2,5 mg á degi 8 í meðferðarlotu 1) (sjá kafla 4.8).
	Þegar Columvi er gefið samhliða gemcitabini og oxaliplatini skal fylgjast með sjúklingum með tilliti til teikna og einkenna hugsanlegs cýtókínlosunarheilkennis meðan á öllum innrennslum Columvi stendur og í 4 klst. eftir að innrennsli fyrsta skammtsins af Columvi lýkur (2,5 mg á degi 8 í meðferðarlotu 1) (sjá kafla 4.8).

Eftir að innrennsli lýkur á að fylgjast með sjúklingum sem fengu ≥2. stigs cýtókínlosunarheilkenni við fyrra innrennsli (sjá töflu 4 í kafla 4.2).

Fylgjast skal með öllum sjúklingum með tilliti til teikna og einkenna hugsanlegs cýtókínlosunarheilkennis og heilkennis eiturverkana á taugar sem tengist ónæmisverkfrumum, eftir gjöf Columvi.

Upplýsa á alla sjúklinga um hættu á cýtókínlosunarheilkenni og heilkenni eiturverkana á taugar sem tengist ónæmisverkfrumum, teikn þeirra og einkenni, og ráðleggja þeim að hafa tafarlaust samband við lækni ef teikn eða einkenni cýtókínlosunarheilkennis og/eða heilkennis eiturverkana á taugar sem tengist ónæmisverkfrumum, koma fram á hvaða tíma sem er (sjá kafla 4.4).

Meðferðarlengd
Ráðlagt er að halda einlyfjameðferð með Columvi áfram í að hámarki 12 meðferðarlotur eða þar til sjúkdómurinn versnar eða eituráhrif verða óásættanleg, hvort sem verður á undan. Hver meðferðarlota er 21 dagur.

Ráðlagt er að halda meðferð með Columvi áfram samhliða gemcitabini og oxaliplatini í 8 lotur og síðan Columvi einlyfjameðferð í 4 lotur, þ.e. í að hámarki 12 meðferðarlotur af Columvi samtals eða þar til sjúkdómurinn versnar eða eituráhrif verða óásættanleg, hvort sem verður á undan. Hver lota er 21 dagur.

Skammtar sem dragast eða gleymast
Meðan á aukningu skammta stendur (vikuleg skömmtun):
	Ef gjöf 2,5 mg skammts af Columvi dregst í meira en 1 viku eftir formeðferð með obinutuzumabi á að endurtaka formeðferðina með obinutuzumabi.

	Ef 2 til 6 vikur líða án þess að Columvi sé gefið eftir gjöf 2,5 mg eða 10 mg skammts af Columvi á að endurtaka síðasta skammt af Columvi sem þoldist og halda svo áfram fyrirhugaðri aukningu skammta.

	Ef meira en 6 vikur líða án þess að Columvi sé gefið eftir gjöf 2,5 mg eða 10 mg skammts af Columvi á að endurtaka formeðferðina með obinutuzumabi og aukningu skammta af Columvi (sjá lotu 1 í töflu 2 og töflu 3).

Eftir meðferðarlotu 2 (30 mg skammtur):
	Ef meira en 6 vikur líða milli meðferðarlotna án þess að Columvi sé gefið á að endurtaka formeðferðina með obinutuzumabi og aukningu skammta af Columvi (sjá lotu 1 í töflu 2 og töflu 3) og halda svo áfram fyrirhugaðri meðferðarlotu (30 mg skammtur).

Skammtabreytingar
Ekki er ráðlagt að breyta skömmtum af Columvi.

Viðbrögð við cýtókínlosunarheilkenni
Greina á cýtókínlosunarheilkenni samkvæmt klínískri birtingarmynd (sjá kafla 4.4 og 4.8). Meta á sjúklinga með tilliti til þess hvort aðrar ástæður geti verið fyrir hita, súrefnisskorti og lágþrýstingi, svo sem sýking eða blóðsýking. Ef grunur er um cýtókínlosunarheilkenni á að bregðast við því samkvæmt ráðleggingum um viðbrögð við cýtókínlosunarheilkenni, sem eru byggðar á stigunarviðmiðum ASTCT (American Society for Transplantation and Cellular Therapy) sem eru í töflu 4.

Tafla 4. ASTCT-stig cýtókínlosunarheilkennis og leiðbeiningar um viðbrögð við cýtókínlosunarheilkenni

	[bookmark: _Hlk122599862]Stig1
	Viðbrögð við cýtókínlosunarheilkenni
	Fyrir næsta áætlaða innrennsli Columvi

	Stig 1
Hiti ≥38C
	Ef cýtókínlosunarheilkenni kemur fram meðan á innrennsli stendur:
	Gera hlé á innrennslinu og meðhöndla samkvæmt einkennum
	Hefja innrennsli á ný með minni hraða þegar einkenni ganga til baka
	Hætta á innrennslinu ef einkenni koma fram á ný

Ef cýtókínlosunarheilkenni kemur fram eftir að innrennslinu lýkur:
	Meðhöndla samkvæmt einkennum

Ef cýtókínlosunarheilkenni stendur lengur en í 48 klst eftir meðhöndlun samkvæmt einkennum:
	Íhuga gjöf barkstera3
	Íhuga gjöf tocilizumabs4

Fyrir cýtókínlosunarheilkenni sem er samhliða heilkenni eiturverkana á taugar sem tengist ónæmisverkfrumum, er vísað í töflu 5.
		Tryggja að einkenni hafi gengið til baka a.m.k. 72 klst fyrir næsta innrennsli
	Íhuga minni innrennslishraða2

	Stig 2
Hiti ≥38C og/eða lágþrýstingur sem ekki þarfnast meðferðar með æðaþrengjandi lyfjum og/eða súrefnisskortur sem þarfnast lágflæðigjafar súrefnis með nefslöngu eða fríu flæði (blow‑by)
	Ef cýtókínlosunarheilkenni kemur fram meðan á innrennsli stendur:
	Hætta á innrennslinu og meðhöndla samkvæmt einkennum
	Gefa barkstera3
	Íhuga gjöf tocilizumabs4

Ef cýtókínlosunarheilkenni kemur fram eftir að innrennslinu lýkur:
	Meðhöndla samkvæmt einkennum
	Gefa barkstera3
	Íhuga gjöf tocilizumabs4

Fyrir cýtókínlosunarheilkenni sem er samhliða heilkenni eiturverkana á taugar sem tengist ónæmisverkfrumum, er vísað í töflu 5.
		Tryggja að einkenni hafi gengið til baka a.m.k. 72 klst fyrir næsta innrennsli
	Íhuga minni innrennslishraða2
	Fylgjast með sjúklingum eftir að innrennsli lýkur5

	Við stig 2: Notkun tocilizumabs
Ekki á að gefa fleiri en 3 skammta af tocilizumabi á hverju 6 vikna tímabili.

Ef tocilizumab hefur ekki verið notað áður eða ef 1 skammtur af tocilizumabi hefur verið gefinn á síðustu 6 vikum:
	Gefa á fyrsta skammtinn af tocilizumabi4
	Ef enginn bati verður á 8 klukkustundum á að gefa annan skammt af tocilizumabi4
	Eftir 2 skammta af tocilizumabi á að íhuga aðra meðferð sem beinist gegn cýtókínum og/eða aðra ónæmisbælandi meðferð

Ef 2 skammtar af tocilizumabi hafa verið gefnir á síðustu 6 vikum:
	Gefa á aðeins einn skammt af tocilizumabi4
	Ef enginn bati verður á 8 klukkustundum á að íhuga aðra meðferð sem beinist gegn cýtókínum og/eða aðra ónæmisbælandi meðferð

	Stig 3
Hiti ≥38C og/eða lágþrýstingur sem þarfnast meðferðar með æðaþrengjandi lyfjum (með eða án vasopressins) og/eða súrefnisskortur sem þarfnast súrefnisgjafar með háflæði um nefslöngu, andlitsgrímu, grímu sem er ekki enduröndunargríma (non-rebreather mask) eða súrefnismaska (Venturi)
	Ef cýtókínlosunarheilkenni kemur fram meðan á innrennsli stendur:
	Gera hlé á innrennslinu og meðhöndla samkvæmt einkennum
	Gefa barkstera3
	Gefa tocilizumab4

Ef cýtókínlosunarheilkenni kemur fram eftir að innrennslinu lýkur:
	Meðhöndla samkvæmt einkennum
	Gefa barkstera3
	Gefa tocilizumab4

Fyrir cýtókínlosunarheilkenni sem er samhliða heilkenni eiturverkana á taugar sem tengist ónæmisverkfrumum, er vísað í töflu 5.
		Tryggja að einkenni hafi gengið til baka a.m.k. 72 klst fyrir næsta innrennsli
	Íhuga minni innrennslishraða2
	Fylgjast með sjúklingum eftir að innrennsli lýkur5
	Ef ≥3. Stigs cýtókínlosunarheilkenni kemur fram við síðari innrennsli á að hætta innrennslinu tafarlaust og hætta notkun Columvi fyrir fullt og allt

	Stig 4
Hiti ≥38C og/eða lágþrýstingur sem þarfnast meðferðar með fleiri en einu æðaþrengjandi lyfi (vasopressin undanskilið) og/eða súrefnisskortur sem þarfnast súrefnisgjafar með jákvæðum þrýstingi (t.d. CPAP, BiPAP, barkaþræðingu eða öndunarvél)
	Ef cýtókínlosunarheilkenni kemur fram meðan á innrennsli stendur eða eftir að innrennslinu lýkur:
	Hætta notkun Columvi fyrir fullt og allt og meðhöndla samkvæmt einkennum
	Gefa barkstera3
	Gefa tocilizumab4

Fyrir cýtókínlosunarheilkenni sem er samhliða heilkenni eiturverkana á taugar sem tengist ónæmisverkfrumum, er vísað í töflu 5.

	Við stig 3 eða 4: Notkun tocilizumabs
Ekki á að gefa fleiri en 3 skammta af tocilizumabi á hverju 6 vikna tímabili.

Ef tocilizumab hefur ekki verið notað áður eða ef 1 skammtur af tocilizumabi hefur verið gefinn á síðustu 6 vikum:
	Gefa á fyrsta skammtinn af tocilizumabi4
	Ef enginn bati verður á 8 klukkustundum eða ef cýtókínlosunarheilkenni versnar hratt á að gefa annan skammt af tocilizumabi 4
	Eftir 2 skammta af tocilizumabi á að íhuga aðra meðferð sem beinist gegn cýtókínum og/eða aðra ónæmisbælandi meðferð

Ef 2 skammtar af tocilizumabi hafa verið gefnir á síðustu 6 vikum:
	Gefa á aðeins einn skammt af tocilizumabi4
	Ef enginn bati verður á 8 klukkustundum eða ef cýtókínlosunarheilkenni versnar hratt á að íhuga aðra meðferð sem beinist gegn cýtókínum og/eða aðra ónæmisbælandi meðferð

	1 Stigunarviðmið ASTCT (American Society for Transplantation and Cellular Therapy) (Lee 2019).
2 Lengja má innrennsli í allt að 8 klukkustundir, eftir því sem við á fyrir viðkomandi lotu (sjá töflu 2).
3 Barksterar (t.d. 10 mg af dexametasóni í bláæð, 100 mg af prednisóloni í bláæð, 1‑2 mg/kg af metýlprednisóloni í bláæð á dag, eða jafngilt).
4 Tocilizumab 8 mg/kg í bláæð (ekki meira en 800 mg), eins og gefið var í NP30179-rannsókninni.
5 Í kafla 4.8 má sjá upplýsingar um tíðni og tíma þar til ≥2. stigs cýtókínlosunarheilkenni kemur fram eftir gjöf 10 mg og 30 mg skammta af Columvi.



Viðbrögð við heilkenni eiturverkana á taugar sem tengist ónæmisverkfrumum
Byggt á tegund og alvarleika fyrstu teikna um heilkenni eiturverkana á taugar sem tengist ónæmisverkfrumum, skal íhuga meðferð við einkennum, taugamat og að hætta meðferð með Columvi (sjá töflu 5). Útiloka skal aðrar orsakir taugaeinkenna. Ef grunur er um heilkenni eiturverkana á taugar sem tengist ónæmisverkfrumum, skal meðhöndla í samræmi við ráðleggingar í töflu 5.

Tafla 5. Stig heilkennis eiturverkana á taugar sem tengist ónæmisverkfrumum (ICANS) og leiðbeiningar um meðhöndlun

	Stig1
	Fyrstu einkenni2
	Meðhöndlun heilkennis eiturverkana á taugar sem tengist ónæmisverkfrumum (ICANS)

	
	
	Cýtókínlosunarheilkenni (CRS) til staðar
	Cýtókínlosunarheilkenni (CRS) ekki til staðar

	Stig 1
	ICE3 7-9 punktar

Eða skert meðvitund4: vaknar af sjálfsdáðum
		Meðhöndla cýtókínlosunarheilkenni samkvæmt töflu 4.
	Hafa eftirlit með taugaeinkennum og íhuga samráð og mat við taugalækni, samkvæmt ákvörðun læknis.

		Hafa eftirlit með taugaeinkennum og íhuga samráð og mat við taugalækni, samkvæmt ákvörðun læknis.


	
	
	Gera hlé á notkun Columvi þar til ICANS gengur til baka.

Íhuga gjöf flogaveikilyfja sem ekki eru slævandi (t.d. levetiracetam) til að fyrirbyggja flog.


	Stig 2
	ICE3 3-6 punktar

Eða skert meðvitund4: vaknar við rödd
		Gefa tocilizumab samkvæmt töflu 4 til meðhöndlunar á cýtókínlosunarheilkenni.
	Ef enginn bati verður eftir að gjöf tocilizumabs hefst skal gefa dexametason5 10 mg í bláæð á 6 klst. fresti ef ekki eru þá þegar notaðir aðrir barksterar. Halda áfram notkun dexametasons þar til einkenni ganga til baka að stigi 1 eða lægra og þá minnka skammt smám saman.

		Gefa dexametason5 10 mg í bláæð á 6 klst. fresti. 
	Halda áfram gjöf dexametasons þar til einkenni ganga til baka að stigi 1 eða lægra og þá minnka skammt smám saman.


	
	
	Gera hlé á notkun Columvi þar til ICANS gengur til baka.

Íhuga gjöf flogaveikilyfja sem ekki eru slævandi (t.d. levetiracetam) til að fyrirbyggja flog. Íhuga ráðgjöf taugalæknis og annarra sérfræðinga fyrir frekara mat, eins og þörf er á.


	Stig 3
	ICE3 0-2 punktar

Eða skert meðvitund4: vaknar aðeins við áreiti með snertingu;

Eða flog4, annað hvort:
	öll klínísk flog, staðbundin eða útbreidd, sem ganga hratt til baka, eða
	Flog án krampa sem sjást á heilarafriti (EEG) og ganga til baka með inngripi;

Eða hækkaður innankúpuþrýstingur: staðbundinn bjúgur á taugamynd4

		Gefa tocilizumab samkvæmt töflu 4 til meðhöndlunar á cýtókínlosunarheilkenni.
	Að auki skal gefa dexametason5 10 mg í bláæð með fyrsta skammti af tocilizumabi, og endurtaka skammt á 6 klst. fresti, ef ekki eru þá þegar notaðir barksterar. Halda áfram notkun dexametasons þar til einkenni ganga til baka að stigi 1 eða lægra og þá minnka skammt smám saman.

		Gefa dexametason5 10 mg í bláæð á 6 klst. fresti. 
	Halda áfram gjöf dexametasons þar til einkenni ganga til baka að stigi 1 eða lægra og þá minnka skammt smám saman.


	
	
	Gera hlé á notkun Columvi þar ICANS gengur til baka.

Fyrir ICANS stig 3 sem gengur ekki til baka innan 7 daga, skal íhuga að hætta notkun Columvi fyrir fullt og allt.

Íhuga gjöf flogaveikilyfja sem ekki eru slævandi (t.d. levetiracetam) til að fyrirbyggja flog. Íhuga ráðgjöf taugalæknis og annarra sérfræðinga fyrir frekara mat, eins og þörf er á.


	Stig 4
	ICE3 0 punktur

Eða skert meðvitund4, annaðhvort:
	ekki er hægt að vekja sjúkling eða hann þarf kröftugt eða endurtekið áreiti með snertingu til að vakna eða
	hálfdvali eða dá;

Eða flog4, annaðhvort:
	lífshættulegt langvarandi flog (> 5 mínútur), eða
	endurtekin klínísk flog eða flog sem sjást bara á heilariti (electrical seizures) án þess að ná eðlilegu ástandi inn á milli;

Eða sem snertir hreyfingu4:
	djúpt staðbundið máttleysi svo sem helftarhreyfiskerðing eða helftarmáttleysi;

Eða hækkaður innankúpuþrýstingur/heilabjúgur4, með teiknum/einkennum, svo sem:
	dreifður heilabjúgur á taugamynd eða
	heilaspells- eða barkarspellsstaða (decerebrate or decortiate), eða
	lömun á 6. heilataug, eða
	doppubjúgur, eða
	Cushings-þrenna

		Gefa tocilizumab samkvæmt töflu 4 til meðhöndlunar á cýtókínlosunarheilkenni.
	Eins og fyrir framan, eða íhuga gjöf methylprednisolons 1000 mg daglega í bláæð með fyrsta skammti af tocilizumabi og halda áfram gjöf methylprednisolons 1000 mg daglega í bláæð í 2 eða fleiri daga.

		Gefa dexametason5 10 mg í bláæð á 6 klst. fresti. 
	Halda áfram gjöf dexametasons þar til einkenni ganga til baka að stigi 1 eða lægra og þá minnka skammt smám saman. 
	Að öðrum kosti íhuga gjöf methylprednisolons 1000 mg daglega í bláæð í 3 daga; ef einkenni ganga til baka þá meðhöndla eins og segir fyrir ofan.


	
	
	Hætta notkun Columvi fyrir fullt og allt.

Íhuga gjöf flogaveikilyfja sem ekki eru slævandi (t.d. levetiracetam) til að fyrirbyggja flog. Íhuga ráðgjöf taugalæknis og annarra sérfræðinga fyrir frekara mat, eins og þörf er á. Í tilvikum um hækkaðan innankúpuþrýsting/heilabjúg er vísað í leiðbeiningar sjúkrahússins um meðferð.



1 ASTCT samræmd stigunarskilyrði fyrir ICANS (Lee 2019).
2 Meðferð er ákvörðuð eftir alvarlegustu aukaverkuninni sem er ekki rakin til annarra orsaka.
3 Ef hægt er að vekja sjúkling og hann getur gengist undir ICE-mat (Immune Effector Cell-Associated Encephalopathy (ICE) Assessment), skal meta: 
Áttun (geta sagt til um ár, mánuð, borg, sjúkrahús = 4 punktar); 
Nefna (nefna 3 hluti, t.d. benda á klukku, penna, hnapp = 3 punktar); 
Fara eftir fyrirmælum (t.d. „sýndu mér 2 fingur“ eða „lokaðu augunum og rektu út úr þér tunguna“ = 1 punktur); 
Skrifa (geta til að skrifa staðlaða setningu = 1 punktur); 
Athygli (telja afturábak í tugum frá 100 = 1 punktur). 
Ef ekki er hægt að vekja sjúklinginn og hann er ófær um að gangast undir ICE-mat (Stig 4 ICANS) = 0 punktar.
4 Ekki hægt að rekja til annarra orsaka.
5 Allar tilvísanir í gjöf dexametasons eiga við um dexametason eða jafngildi þess.

Sérstakir sjúklingahópar

Aldraðir
Ekki er nauðsynlegt að breyta skömmtum handa sjúklingum 65 ára og eldri (sjá kafla 5.2).

Skert lifrarstarfsemi
Ekki er nauðsynlegt að breyta skömmtum handa sjúklingum með vægt skerta lifrarstarfsemi (heildargallrauði >efri mörk eðlilegra gilda til ≤1,5 x efri mörk eðlilegra gilda eða aspartat transamínasi [ASAT] >efri mörk eðlilegra gilda). Notkun Columvi handa sjúklingum með miðlungi alvarlega eða alvarlega skerta lifrarstarfsemi hefur ekki verið rannsökuð (sjá kafla 5.2).

Skert nýrnastarfsemi
Ekki er nauðsynlegt að breyta skömmtum handa sjúklingum með vægt eða miðlungi alvarlega skerta nýrnastarfsemi (CrCL 30 til <90 ml/mín). Notkun Columvi handa sjúklingum með alvarlega skerta nýrnastarfsemi hefur ekki verið rannsökuð (sjá kafla 5.2).

Börn
Ekki hefur verið sýnt fram á öryggi og verkun Columvi hjá börnum yngri en 18 ára. Engar upplýsingar liggja fyrir.

Lyfjagjöf

Columvi er eingöngu til notkunar í bláæð.

Heilbrigðisstarfsmaður á að þynna Columvi að viðhafðri smitgát áður en lyfið er gefið í bláæð. Gefa verður lyfið með innrennsli í bláæð um sérstaka innrennslisslöngu.

Ekki má gefa Columvi með inndælingu eða hleðsluskammti (bolus) í bláæð.

Sjá leiðbeiningar í kafla 6.6 um þynningu Columvi fyrir gjöf.

4.3	Frábendingar

Ofnæmi fyrir virka efninu, obinutuzumabi, eða einhverju hjálparefnanna sem talin eru upp í kafla 6.1.

Upplýsingar um frábendingar gegn notkun obinutuzumabs eru í Samantekt á eiginleikum lyfs fyrir obinutuzumab.

4.4	Sérstök varnaðarorð og varúðarreglur við notkun

Rekjanleiki

Til þess að bæta rekjanleika líffræðilegra lyfja skal heiti og lotunúmer lyfsins sem gefið er vera skráð með skýrum hætti.

CD20-neikvæður sjúkdómur

Takmörkuð gögn liggja fyrir um sjúklinga með CD20-neikvætt dreift stórfrumu B-frumueitilæxli (DLBCL) sem fá meðferð með Columvi og hugsanlegt er að sjúklingar með CD20-neikvætt DLBCL geti haft minni ávinning af meðferðinni en sjúklingar með CD20-jákvætt DLBCL. Hafa á í huga hugsanlega áhættu og ávinning sem tengjast meðferð sjúklinga með CD20-neikvætt DLBCL með Columvi.

Cýtókínlosunarheilkenni

Tilkynnt hefur verið um cýtókínlosunarheilkenni, þ.m.t. lífshættuleg viðbrögð, hjá sjúklingum sem hafa fengið Columvi (sjá kafla 4.8).

Algengustu birtingarmyndir cýtókínlosunarheilkennis voru hiti, hraðsláttur, lágþrýstingur, kuldahrollur og súrefnisskortur. Ómöglegt getur verið að greina klínískt á milli innrennslistengdra viðbragða og birtingarmynda cýtókínlosunarheilkennis.

Flest tilvik cýtókínlosunarheilkennis komu fram eftir fyrsta skammtinn af Columvi. Tilkynnt hefur verið um hækkuð gildi á lifrarprófum (ASAT og ALAT >3 x efri mörk eðlilegra gilda og/eða heildargallrauði >2 x efri mörk eðlilegra gilda) samtímis cýtókínlosunarheilkenni eftir notkun Columvi (sjá kafla 4.8).

Sjúklingar í rannsóknunum NP30179 og GO41944 (STARGLO) fengu formeðferð með obinutuzumabi til að fækka B-frumum í blóðrás og eitlum 7 dögum fyrir upphaf meðferðar með Columvi. Allir sjúklingar eiga að fá forlyfjagjöf með hitastillandi lyfi, andhistamínlyfi og sykurstera (sjá töflu 1).

Áður en innrennsli Columvi er gefið í meðferðarlotum 1 og 2 þarf a.m.k. 1 skammtur af tocilizumabi að vera tiltækur til notkunar ef cýtókínlosunarheilkenni kemur fram. Tryggja þarf aðgengi að viðbótarskammti af tocilizumabi innan 8 klukkustunda frá notkun fyrri skammtsins af tocilizumabi.

Þegar Columvi er gefið sem einlyfjameðferð skal fylgjast með sjúklingum alltaf meðan á innrennsli Columvi stendur og í a.m.k. 10 klukkustundir eftir að fyrsta innrennslinu lýkur.

Þegar Columvi er gefið samhliða gemcitabini og oxaliplatini skal fylgjast með sjúklingum alltaf meðan á innrennsli Columvi stendur og í 4 klst. eftir að fyrsta innrennslinu lýkur.

Ítarlegar upplýsingar um eftirlit með sjúklingum eru í kafla 4.2. Ráðleggja á sjúklingum að leita tafarlaust til læknis hvenær sem teikn eða einkenni cýtókínlosunarheilkennis koma fram (sjá Sjúklingakort hér fyrir neðan).

Meta á sjúklinga með tilliti til þess hvort aðrar ástæður geti verið fyrir hita, súrefnisskorti og lágþrýstingi, svo sem sýking eða blóðsýking. Bregðast á við cýtókínlosunarheilkenni samkvæmt klínískri birtingarmynd þess hjá sjúklingnum og samkvæmt leiðbeiningum um viðbrögð við cýtókínlosunarheilkenni í töflu 4 (kafli 4.2).

Heilkenni eiturverkana á taugar sem tengist ónæmisverkfrumum (ICANS)

Alvarleg tilvik heilkennis eiturverkana á taugar sem tengist ónæmisverkfrumum (ICANS) sem geta verið lífshættuleg eða banvæn hafa komið fyrir við meðferð með Columvi (sjá kafla 4.8).

Heilkenni eiturverkana á taugar sem tengist ónæmisverkfrumum, getur byrjað samtímis cýtókínlosunarheilkenni (CRS) eftir að cýtókínlosunarheilkenni er gengið til baka eða án þess að cýtókínlosunarheilkenni hafi verið til staðar. Klínísk teikn og einkenni heilkennis eiturverkana á taugar sem tengist ónæmisverkfrumum, geta meðal annars verið, en takmarkast ekki við, ringlun, skert meðvitund, vistarfirring, flog, málstol og rithömlun.

Fylgjast skal með sjúklingum með tilliti til teikna og einkenna heilkennis eiturverkana á taugar sem tengist ónæmisverkfrumum, eftir gjöf Columvi og meðhöndla tafarlaust. Ráðleggja skal sjúklingum að leita strax læknisaðstoðar ef teikn eða einkenni koma fram, á hvaða tíma sem er (sjá Sjúklingakort hér neðar).

Við fyrstu teikn eða einkenni heilkennis eiturverkana á taugar sem tengist ónæmisverkfrumum, skal meðhöndla í samræmi við leiðbeiningar um heilkenni eiturverkana á taugar sem tengist ónæmisverkfrumum, sem gefnar eru upp í töflu 5. Stöðva skal meðferð með Columvi eða hætta henni fyrir fullt og allt samkvæmt ráðleggingum.

Sjúklingakort

Læknirinn sem ávísar lyfinu verður að upplýsa sjúklinginn um hættu á cýtókínlosunarheilkenni og heilkenni eiturverkana á taugar sem tengist ónæmisverkfrumum og teikn og einkenni cýtókínlosunarheilkennis og heilkennis eiturverkana á taugar sem tengist ónæmisverkfrumum. Gefa á sjúklingum fyrirmæli um að leita tafarlaust til læknis ef teikn eða einkenni cýtókínlosunarheilkennis eða heilkennis eiturverkana á taugar sem tengist ónæmisverkfrumum, koma fram. Afhenda á sjúklingum sjúklingakort og gefa þeim fyrirmæli um að bera það alltaf á sér. Á kortinu er þeim einkennum cýtókínlosunarheilkennis og heilkennis eiturverkana á taugar sem tengist ónæmisverkfrumum, lýst sem kalla á að sjúklingurinn leiti læknishjálpar tafarlaust ef þau koma fram.

Milliverkanir við hvarfefni fyrir CYP450

Upphafleg losun cýtókína, sem tengist upphafi meðferðar með Columvi, gæti bælt virkni CYP450-ensíma og leitt til flökts á þéttni lyfja sem gefin eru samhliða. Við upphaf meðferðar með Columvi á að fylgjast með sjúklingum sem fá meðferð með hvarfefnum fyrir CYP450 með þröngt lækningalegt hlutfall, þar sem flökt í þéttni lyfja sem gefin eru samhliða getur leitt til eituráhrifa, skorts á verkun eða aukaverkana (sjá kafla 4.5).

Alvarlegar sýkingar

Alvarlegar sýkingar, þar á meðal tækifærissýkingar,  (svo sem blóðsýking og lungnabólga) hafa komið fram hjá sjúklingum sem fá meðferð með Columvi (sjá kafla 4.8).

Ekki má gefa sjúklingum með virkar sýkingar Columvi. Gæta skal varúðar þegar íhugað er að nota Columvi handa sjúklingum með sögu um langvinnar eða endurteknar sýkingar, sjúklingum með undirliggjandi kvilla sem gera þá móttækilegri fyrir sýkingum eða sjúklingum sem hafa áður fengið verulega ónæmisbælandi meðferð. Gefið fyrirbyggjandi sýklalyf eftir því sem við á. 
Fylgjast á með sjúklingum fyrir meðferð með Columvi og meðan á henni stendur með tilliti til hugsanlegra bakteríusýkinga, sveppasýkinga og nýrra eða endurvirkjaðra veirusýkinga og veita viðeigandi meðferð.

Ef virk sýking kemur upp á að gera hlé á meðferð með Columvi þar til sýkingin hefur batnað. Gefa á sjúklingum fyrirmæli um að leita til læknis ef teikn eða einkenni sem benda til sýkingar koma fram.

Tilkynnt hefur verið um daufkyrningafæð með hita meðan á meðferð með Columvi stendur. Meta á sjúklinga sem fá daufkyrningafæð með hita með tilliti til sýkingar og veita viðeigandi meðferð.

Æxlisertingarviðbrögð (tumour flare)

Tilkynnt hefur verið um æxlisertingarviðbrögð hjá sjúklingum sem fá meðferð með Columvi (sjá kafla 4.8). Meðal birtingarmynda þeirra eru staðbundinn verkur og þroti.

Í samræmi við verkunarhátt Columvi eru æxlisertingarviðbrögð líkleg vegna innflæðis T-eitilfrumna í æxli eftir gjöf Columvi og geta þau líkt eftir framgangi sjúkdómsins. Æxlisertingarviðbrögð benda hvorki til þess að meðferðin hafi brugðist né að æxlið fari stækkandi.

Sértækir áhættuþættir fyrir æxlisertingarviðbrögð hafa ekki verið greindir, en aukin hætta er á veikindum og dauðsföllum vegna massaáhrifa sem stafa af æxlisertingarviðbrögðum hjá sjúklingum með fyrirferðarmikil æxli nálægt loftvegum og/eða mikilvægum líffærum. Ráðlagt er að fylgjast með sjúklingum sem fá meðferð með Columvi og meta þá með tilliti til æxlisertingarviðbragða á mikilvægum stöðum í líkamanum og veita meðferð eftir því sem klínískt tilefni er til. Íhuga á að veita meðferð við æxlisertingarviðbrögðum með barksterum og verkjastillandi lyfjum.

Æxlislýsuheilkenni

Tilkynnt hefur verið um æxlislýsuheilkenni hjá sjúklingum sem hafa fengið Columvi (sjá kafla 4.8). Sjúklingar með mikla æxlisbyrði, hratt vaxandi æxli, vanstarfsemi nýrna eða vökvaskort eru í aukinni hættu á að fá æxlislýsuheilkenni.

Fylgjast á vandlega með sjúklingum í áhættu með viðeigandi rannsóknarstofumælingum og klínísku mati á blóðsöltum, vökvabúskap og nýrnastarfsemi. Íhuga á viðeigandi fyrirbyggjandi meðferð með lyfjum gegn blóðþvagsýruhækkun (t.d. allópúrinóli eða rasburicasa) og íhuga nægjanlega vökvun áður en formeðferð með obinutuzumabi er hafin og fyrir innrennsli Columvi.

Meðal viðbragða við æxlislýsuheilkenni geta verið mikil vökvun, leiðrétting á frávikum í blóðsöltum, meðferð við blóðþvagsýruhækkun og stuðningsmeðferð.

Ónæmingaraðgerðir

Öryggi ónæmingaraðgerða með lifandi bóluefnum meðan á meðferð með Columvi stendur eða eftir að henni lýkur hefur ekki verið rannsakað. Bólusetning með lifandi bóluefnum er ekki ráðlögð meðan á meðferð með Columvi stendur.

Pólýsorböt

Lyfið inniheldur 1,25 mg af pólýsorbati 20 í hverju 2,5 ml hettuglasi og 5 mg af pólýsorbati 20 í hverju 10 ml hettuglasi, sem jafngildir 0,5 mg/ml.

Pólýsorböt geta valdið ofnæmisviðbrögðum.

4.5	Milliverkanir við önnur lyf og aðrar milliverkanir

Ekki hafa verið gerðar neinar rannsóknir á milliverkunum. Ekki er búist við neinum milliverkunum við Columvi vegna áhrifa á cýtókróm P450 ensím, önnur umbrotsensím eða flutningsprótein.

[bookmark: _Hlk120636881]Upphafleg losun cýtókína sem tengist upphafi meðferðar með Columvi gæti bælt virkni CYP450-ensíma. Hætta á milliverkunum er mest á einnar viku tímabili eftir hvorn tveggja fyrstu skammtanna af Columvi (þ.e. dagar 8 og 15 í lotu 1) hjá sjúklingum sem fá samhliða lyf sem eru hvarfefni fyrir CYP450 og eru með þröngt lækningalegt hlutfall (narrow therapeutic index) (t.d. warfarín, cíklósporín). Fylgjast á með sjúklingum sem fá meðferð með hvarfefnum fyrir CYP450 með þröngt lækningalegt hlutfall þegar meðferð með Columvi er hafin.

Lyfjahvörf glofitamabs verða ekki fyrir áhrifum samhliðagjafar með gemcitabini eða oxaliplatini.

4.6	Frjósemi, meðganga og brjóstagjöf

Konur sem geta orðið þungaðar/getnaðarvarnir

Konur sem geta orðið þungaðar verða að nota mjög örugga getnaðarvörn meðan á meðferð með Columvi stendur og í a.m.k. 2 mánuði eftir síðasta skammtinn af Columvi.

Meðganga

Engin gögn liggja fyrir um notkun Columvi á meðgöngu. Engar rannsóknir hafa verið gerðar á hugsanlegum eituráhrifum á æxlun hjá dýrum (sjá kafla 5.3).

Glofitamab er immúnóglóbúlín G (IgG). Vitað er að IgG berst yfir fylgju. Samkvæmt verkunarhætti glofitamabs er líklegt að lyfið valdi eyðingu B-eitilfrumna hjá fóstri ef það er gefið þungaðri konu.

Notkun Columvi er ekki ráðlögð á meðgöngu eða hjá konum sem geta orðið þungaðar en nota ekki getnaðarvarnir. Upplýsa á kvenkyns sjúklinga sem fá Columvi um hugsanlega hættu fyrir fóstur. Ráðleggja á kvenkyns sjúklingum að hafa samband við lækninn sem annast meðferðina ef þungun verður.

Brjóstagjöf

Ekki er vitað hvort glofitamab berst í brjóstamjólk. Engar rannsóknir hafa verið gerðar á hugsanlegum áhrifum glofitamabs á mjólkurmyndun eða tilvist lyfsins í brjóstamjólk. Vitað er að manna IgG er að finna í brjóstamjólk. Ekki er vitað hvort glofitamab getur frásogast og hugsanlega valdið skaðlegum áhrifum á brjóstabörn. Ráðleggja á konum að hætta brjóstagjöf meðan á meðferð með Columvi stendur og í 2 mánuði eftir síðasta skammtinn af Columvi.

Frjósemi

Engin gögn liggja fyrir um hugsanleg áhrif á frjósemi hjá mönnum. Engar dýrarannsóknir hafa verið gerðar til að meta hugsanleg áhrif glofitamabs á frjósemi (sjá kafla 5.3).

4.7	Áhrif á hæfni til aksturs og notkunar véla

Columvi hefur mikil áhrif á hæfni til aksturs og notkunar véla.

Vegna möguleika á heilkenni eiturverkana á taugar sem tengist ónæmisverkfrumum, eru sjúklingar, sem fá Columvi, í hættu á skertri meðvitund (sjá kafla 4.4). Ráðleggja á sjúklingum að aka ekki eða nota vélar í 48 klst. eftir hvorn af fyrstu tvo skömmtunum í stigvaxandi skammtagjöfinni eða ef eitthvert einkenni um heilkenni eiturverkana á taugar sem tengist ónæmisverkfrumum, kemur fram (ringlun, vistarfirring, skert meðvitund) og/eða cýtókínlosunarheilkennis (hiti, hraðsláttur, lágþrýstingur, kuldahrollur, súrefnisskortur) fyrr en einkennin eru gengin til baka (sjá kafla 4.4 og 4.8).

4.8	Aukaverkanir

Samantekt öryggisupplýsinga

Columvi einlyfjameðferð
Algengustu aukaverkanirnar (≥20%) voru cýtókínlosunarheilkenni, daufkyrningafæð, blóðleysi, blóðflagnafæð og útbrot.

Algengustu alvarlegu aukaverkanirnar, sem tilkynnt var um hjá ≥2% sjúklinga, voru cýtókínlosunarheilkenni (22,1%), blóðsýking (4,1%), COVID‑19 (3,4%), æxliserting (3,4%), COVID‑19 lungnabólga (2,8%), daufkyrningafæð með hita (2,1%), daufkyrningafæð (2,1%) og fleiðruútflæði (2,1%).

Notkun Columvi var hætt fyrir fullt og allt vegna aukaverkana hjá 5,5% sjúklinga. Þær aukaverkanir sem algengast var að leiddu til þess að notkun Columvi væri hætt fyrir fullt og allt voru COVID‑19 (1,4%) og daufkyrningafæð (1,4%).

Columvi samhliða gemcitabini og oxaliplatini
Algengustu aukaverkanirnar (≥ 20%) voru blóðflagnafæð, cýtókínlosunarheilkenni, daufkyrningafæð, blóðleysi, ógleði, úttaugakvilli, niðurgangur, aukinn aspartatamínótransferasi, aukinn alanínamínótransferasi, útbrot, eitilfrumnafæð, hiti og uppköst. 

Algengustu alvarlegu aukaverkanirnar sem tilkynnt var um hjá ≥ 2% sjúklinga voru cýtókínlosunarheilkenni (20,3%), hiti (6,4%), lungnabólga (5,8%), COVID-19 (5,8%), blóðflagnafæð (4,7%), öndunarfærasýking (3,5%), blóðsýking (2,3%), daufkyrningafæð með hita (2,3%) og niðurgangur (2,3%).

Notkun Columvi var hætt fyrir fullt og allt vegna aukaverkana hjá 20,9% sjúklinga. Þær aukaverkanir sem algengast var að leiddu til þess að notkun Columvi væri hætt fyrir fullt og allt voru COVID-19 (11,6%), blóðsýking (1,2%) og millivefslungnabólga (1,2%).

Tafla yfir aukaverkanir

Aukaverkanir sem komu fram hjá sjúklingum með dreift stórfrumu B-frumueitilæxli (DLBCL) sem var endurkomið eða svaraði ekki meðferð, sem fengu einlyfjameðferð með Columvi í NP30179-rannsókninni (n=145), eru taldar upp í töflu 6. Sjúklingar fengu að miðgildi 5 meðferðarlotur af Columvi (á bilinu 1 til 13 lotur).

Aukaverkanir sem komu fram hjá sjúklingum með dreift stórfrumu B-frumueitilæxli (DLBCL) sem var endurkomið eða svaraði ekki meðferð, sem fengu meðferð með Columvi samhliða gemcitabini og oxaliplatini (n=172) í rannsókninni GO41944 (STARGLO) eru taldar upp í töflu 7. Sjúklingar fengu að miðgildi 11 meðferðarlotur af Columvi (á bilinu 1 til 13 lotur).

Aukaverkanir eru taldar upp eftir MedDRA líffæraflokkum og tíðniflokkum. Eftirtaldir tíðniflokkar voru notaðir: mjög algengar (≥1/10), algengar (≥1/100 til <1/10), sjaldgæfar (≥1/1.000 til <1/100), mjög sjaldgæfar (≥1/10.000 til <1/1.000), koma örsjaldan fyrir (<1/10.000). Innan hvers tíðniflokks eru alvarlegustu aukaverkanirnar taldar upp fyrst.

Tafla 6. Aukaverkanir sem tilkynnt hefur verið um hjá sjúklingum með DLBCL sem var endurkomið eða svaraði ekki meðferð, sem fengu einlyfjameðferð með Columvi

** Ekki var tilkynnt um neinar 3. eða 4. stigs aukaverkanir.
1 Þ.m.t. COVID‑19, COVID‑19 lungnabólga, ristill, inflúensa og ristill í auga.
2 Þ.m.t. sýking við æðalegg, bakteríusýking, Campylobacter sýking, bakteríusýking í gallgöngum, bakteríusýking í þvagrás, Clostridium difficile sýking, Escherichia sýking og lífhimnubólga.
3 Þ.m.t. sýking í efri hluta öndunarvegar, skútabólga, nefkoksbólga, langvinn skútabólga og nefslímubólga.
4 Þ.m.t. blóðsýking og blóðsýkingarlost.
5 Þ.m.t. sýking í neðri hluta öndunarvegar og berkjubólga.
6 Þ.m.t. þvagfærasýking og Escherichia sýking í þvagrás.
7 Þ.m.t. hvítsveppasýking (candidiasis) í vélinda og munni.
8 Þ.m.t. daufkyrningafæð með hita og sýking með daufkyrningafæð.
9 Samkvæmt stigunarviðmiðum ASTCT (Lee 2019).
10 ICANS einkenni byggð á Lee 2019 sem eru svefndrungi, vitsmunaröskun, ruglástand, óráð og vistarfirring.
11 Mænubólga kom fram samhliða cýtókínlosunarheilkenni.
12 Þ.m.t. blæðing í meltingarvegi, blæðing í digurgirni og blæðing í maga.
13 Þ.m.t. útbrot, útbrot með kláða, dröfnu-örðuútbrot, húðbólga, húðbólga sem líkist þrymlabólum, flagningshúðbólga, roðaþot, roðaþot í lófum, kláði og roðaútbrot.

Tafla 7. Aukaverkanir sem tilkynnt hefur verið um hjá sjúklingum með dreift stórfrumu B-frumueitilæxli sem var endurkomið eða svaraði ekki meðferð, sem fengu meðferð með Columvi samhliða gemcitabini og oxaliplatini 

* Tilkynnt hefur verið um 5. stigs aukaverkanir. Sjá Lýsing valinna aukaverkana.
** Ekki var tilkynnt um neinar 3.-4. stigs aukaverkanir.
1 Þ.m.t. COVID-19, COVID-19 lungnabólga og jákvætt SARS-CoV-2 próf.
2 Þ.m.t. sýking í efri hluta öndunarvegar, sýking í neðri hluta öndunarvegar, sýking í öndunarvegi og bakteríusýking í öndunarvegi.
3 Þ.m.t. lungnabólga, bakteríulungnabólga og lungnabólga af völdum lungnabólgusýkils.
4 Ný sýking eða endurvirkjun. Þ.m.t. sýking af völdum stórfrumuveiru, jákvætt stórfrumuveirupróf, endurvirkjun stórfrumuveirusýkingar og veirublóðsýking af völdum stórfrumuveiru.
5 Ný sýking eða endurvirkjun. Þ.m.t. ristill og herpesveirusýking.
6 Þ.m.t. sýking í þvagrás og þvagsýklasótt.
7 Þ.m.t. blóðsýking, blóðsýking af völdum keðjuhnettlu, blóðsýkingarlost og blóðsýking af völdum iðrakeðjuhnettlu.
8 Þ.m.t. þruska og hvítsveppssýking.
9 Þ.m.t. æxliserting og æxlisverkur.
10 Samkvæmt stigunarviðmiðum ASTCT (Lee 2019).
11 Þ.m.t. úttaugakvilli, útlægur skyntaugakvilli, skyntruflun, náladofi, minna skynnæmi, útlægur hreyfitaugakvilli og fjöltaugakvilli.
12 Þ.m.t. ruglástand, óráð og heilkenni eiturverkana á taugar sem tengist ónæmisverkfrumum (ICANS).
13 Þ.m.t. kviðverkur, kviðónot, verkur ofarlega í kvið, verkur neðarlega í kvið og verkur í meltingarvegi.
14 Þ.m.t. ristilbólga, blóðþurrðarristilbólga og garnar- og ristilbólga.
15 Þ.m.t. brisbólga og bráðabrisbólga.
16 Þ.m.t. útbrot, kláðaútbrot, dröfnuörðuútbrot, roðaþot, kláði, roðasútbrot, ofsakláði og regnbogaroði.
17 Þ.m.t. liðverkur, stoðkerfisverkur, bakverkur, beinverkir, vöðvaverkir, hálsverkur, verkur í útlim, stoðkerfis brjóstverkur og brjóstverkur sem tengist ekki hjarta.
18 Þ.m.t. hækkaður gallrauði í blóði og gallrauðadreyri.

Lýsing valinna aukaverkana

Lýsingarnar fyrir neðan endurspegla upplýsingar um marktækar aukaverkanir í einlyfjameðferð með Columvi og/eða samsettri meðferð. Upplýsingum um marktækar aukaverkanir Columvi þegar það er gefið í samsettri meðferð er lýst sérstaklega ef klínískt mikilvægur munur kom fram í samanburði við Columvi einlyfjameðferð.

Cýtókínlosunarheilkenni
Einlyfjameðferð með Columvi

[bookmark: _Hlk118707746]Cýtókínlosunarheilkenni af einhverju stigi (samkvæmt stigunarviðmiðum ASTCT) kom fram hjá 67,6% sjúklinga sem fengu einlyfjameðferð með Columvi og var tilkynnt um 1. stigs cýtókínlosunarheilkenni hjá 50,3% sjúklinga, 2. stigs cýtókínlosunarheilkenni hjá 13,1% sjúklinga, 3. stigs cýtókínlosunarheilkenni hjá 2,8% sjúklinga og 4. stigs cýtókínlosunarheilkenni hjá 1,4% sjúklinga. Cýtókínlosunarheilkenni kom fram oftar en einu sinni hjá 32,4% sjúklinga (47/145); 36/47 sjúklingum fengu eingöngu 1. stigs cýtókínlosunarheilkenni oftar en einu sinni. Engin banvæn tilvik cýtókínlosunarheilkennis urðu. Cýtókínlosunarheilkenni gekk til baka hjá öllum sjúklingum nema einum. Einn sjúklingur hætti meðferð vegna cýtókínlosunarheilkennis.

[bookmark: _Hlk120638409]Hjá sjúklingum með cýtókínlosunarheilkenni voru hiti (99,0%), hraðsláttur (25,5%), lágþrýstingur (23,5%), kuldahrollur (14,3%) og súrefnisskortur (12,2%) meðal algengustu birtingarmynda þess. Meðal tilvika af stigi 3 eða hærra sem tengdust cýtókínlosunarheilkenni voru lágþrýstingur (3,1%), súrefnisskortur (3,1%), hiti (2,0%) og hraðsláttur (2,0%).

[bookmark: _Hlk187327302][bookmark: _Hlk120638565]Cýtókínlosunarheilkenni af einhverju stigi kom fram hjá 54,5% sjúklinga eftir fyrsta 2,5 mg skammtinn af Columvi á degi 8 í meðferðarlotu 1 og var miðgildi tíma þar til það kom fram (frá upphafi innrennslisins) 12,6 klukkustundir (á bilinu 5,2 til 50,8 klukkustundir) og miðgildi lengdar tilvika var 31,8 klukkustundir (á bilinu 0,5 til 316,7 klukkustundir); hjá 33,3% sjúklinga kom það fram eftir 10 mg skammtinn á degi 15 í meðferðarlotu 1 og var miðgildi tíma þar til það kom fram 26,8 klukkustundir (á bilinu 6,7 til 125,0 klukkustundir) og miðgildi lengdar tilvika var 16,5 klukkustundir (á bilinu 0,3 til 109,2 klukkustundir); og hjá 26,8% sjúklinga kom það fram eftir 30 mg skammt í meðferðarlotu 2 og var miðgildi tíma þar til það kom fram 28,2 klukkustundir (á bilinu 15,0 til 44,2 klukkustundir) og miðgildi lengdar tilvika var 18,9 klukkustundir (á bilinu 1,0 til 180,5 klukkustundir). Tilkynnt var um cýtókínlosunarheilkenni hjá 0,9% sjúklinga í meðferðarlotu 3 og hjá 2% sjúklinga eftir meðferðarlotu 3.

Cýtókínlosunarheilkenni af stigi 2 kom fram hjá 12,4% sjúklinga eftir fyrsta skammtinn af Columvi (2,5 mg) og var miðgildi tíma þar til það kom fram 9,7 klukkustundir (á bilinu 5,2 til 19,1 klukkustundir) og miðgildi lengdar tilvika var 50,4 klukkustundir (á bilinu 6,5 til 316,7 klukkustundir). Eftir 10 mg skammt af Columvi á degi 15 í meðferðarlotu 1 minnkaði tíðni cýtókínlosunarheilkennis af stigi 2 í 5,2% sjúklinga og var miðgildi tíma þar til það kom fram 26,2 klukkustundir (á bilinu 6,7 til 144,2 klukkustundir) og miðgildi lengdar tilvika var 30,9 klukkustundir (á bilinu 3,7 til 227,2 klukkustundir). Cýtókínlosunarheilkenni af stigi 2 kom fram hjá einum sjúklingi (0,8%) eftir 30 mg skammt af Columvi á degi 1 í meðferðarlotu 2 og var tími þar til það kom fram 15,0 klukkustundir og lengd tilviksins 44,8 klukkustundir. Ekki var tilkynnt um nein tilvik cýtókínlosunarheilkennis af stigi 2 eftir meðferðarlotu 2.

Af 145 sjúklingum komu fram hækkuð gildi lifrarprófa (ASAT og ALAT >3 x efri mörk eðlilegra gilda og/eða heildargallrauði >2 x efri mörk eðlilegra gilda) hjá 7 sjúklingum (4,8%) samtímis cýtókínlosunarheilkenni (n=6) eða samtímis versnun sjúkdómsins (n=1).

Af 25 sjúklingum sem fengu cýtókínlosunarheilkenni af stigi 2 eftir gjöf Columvi fengu 22 sjúklingar (88,0%) tocilizumab, 15 sjúklingar (60,0%) fengu barkstera og 14 (56,0%) fengu bæði tocilizumab og barkstera. Tíu sjúklingar (40,0%) fengu súrefni. Allir 6 sjúklingarnir (24,0%) sem fengu cýtókínlosunarheilkenni af stigi 3 eða 4 fengu meðferð með einu æðaþrengjandi lyfi.

22,1% sjúklinga þurftu að leggjast inn á sjúkrahús vegna þess að þeir fengu cýtókínlosunarheilkenni eftir gjöf Columvi og miðgildi tilkynntrar lengdar sjúkrahússinnlagna var 4 dagar (á bilinu 2 til 15 dagar).

Columvi samhliða gemcitabini og oxaliplatini 

Cýtókínlosunarheilkenni af hvaða stigi sem er (samkvæmt viðmiðum ASTCT) kom fram hjá 44,2% sjúklinga sem fengu Columvi með gemcitabini og oxaliplatini og var tilkynnt um 1. stigs cýtókínlosunarheilkenni hjá 31,4% sjúklinga, 2. stigs cýtókínlosunarheilkenni hjá 10,5 % sjúklinga og 3. stigs cýtókínlosunarheilkenni hjá 2,3% sjúklinga. Cýtókínlosunarheilkenni kom fram oftar en einu sinni hjá 21,5% (37/172) sjúklinga; 30/37 sjúklinga fengu eingöngu 1. stigs cýtókínlosunarheilkenni oftar en einu sinni. Það voru engin tilvik cýtókínlosunarheilkennis af 4. stigi eða banvæn. Cýtókínlosunarheilkenni gekk til baka hjá öllum sjúklingum nema einum. Einn sjúklingur hætti meðferð vegna cýtókínlosunarheilkennis.

Hjá sjúklingum með cýtókínlosunarheilkenni voru hiti (98,7%), lágþrýstingur (22,4%), kuldahrollur (17,1%) og súrefnisskortur (14,5%) meðal algengustu birtingarmynda þess. Meðal tilvika af stigi 3 eða hærra sem tengdust cýtókínlosunarheilkenni voru lágþrýstingur (6,6%), súrefnisskortur (5,3%), hiti (3,9%), kuldahrollur (1,3%) og niðurgangur (1,3%).

Cýtókínlosunarheilkenni af hvaða stigi sem er kom fram hjá 34,9% sjúklinga eftir fyrsta 2,5 mg skammtinn af Columvi á degi 8 í lotu 1 og var miðgildi tíma þar til það kom fram (frá upphafi innrennslisins) 12,6 klst. (á bilinu 4,4 til 54,7 klst.) og miðgildi lengdar var 19,8 klst. (á bilinu 2,0 til 168,0 klst.); hjá 14,4% sjúklinga kom það fram eftir 10 mg skammtinn á degi 15 í lotu 1 og var miðgildi tíma þar til það kom fram 22,8 klst. (á bilinu 7,4 til 81,2 klst.) og miðgildi lengdar  var 10,6 klst. (á bilinu 1,0 til 248,5 klst.); og hjá 9,3% sjúklinga kom það fram eftir 30 mg skammt í lotu 2 og var miðgildi tíma þar til það kom fram 23,5 klst. (á bilinu 14,7 til 33,4 klst.) og miðgildi lengdar var 18,4 klst. (á bilinu 8,3 til 137,0 klst.). Tilkynnt var um cýtókínlosunarheilkenni hjá 6,7% sjúklinga í lotu 3 og hjá 11,0% sjúklinga eftir lotu 3.

Cýtókínlosunarheilkenni af stigi ≥2 kom fram hjá 10,5% sjúklinga eftir fyrsta skammtinn af Columvi  (2,5 mg) og var miðgildi tíma þar til það kom fram 12,0 klst. (á bilinu 4,4 til 30,5 klst.) og miðgildi lengdar var 42,3 klst. (á bilinu 3,5 til 143,7 klst.). Hjá meirihluta (14/18) sjúklinga sem fengu cýtókínlosunarheilkenni af stigi ≥2 kom það fram innan 8 klst. frá því byrjað var að gefa fyrsta skammtinn af Columvi (2,5 mg) eða einkenni hita komu fram hjá sjúklingi ≥ 1,5 klst. áður en önnur einkenni cýtókínlosunarheilkennis af stigi ≥ 2 komu fram. Eftir 10 mg skammt af Columvi á degi 15 í lotu 1 minnkaði tíðni cýtókínlosunarheilkennis af stigi ≥2 í 1,8% sjúklinga og var miðgildi tíma þar til það kom fram 22,3 klst. (á bilinu 7,4 til 22,8 klst.) og miðgildi lengdar var 37,0 klst. (á bilinu 34,8 til 248,5 klst.). Engin tilvik cýtókínlosunarheilkennis af stigi ≥2 komu fram eftir gjöf 30 mg skammts af Columvi á degi 1 í lotu 2. Þrír sjúklingar (2,0%) fengu cýtókínlosunarheilkenni af stigi ≥2 eftir lotu 2 (allt 2. stigs aukaverkun).

Af 172 sjúklingum komu fram hækkuð gildi lifrarprófa (ASAT og ALAT >3 x efri mörk eðlilegra gilda) hjá 2 sjúklingum (1,2%) samtímis cýtókínlosunarheilkenni.

Af 76 sjúklingum með cýtókínlosunarheilkenni af hvaða stigi sem er fengu 28 sjúklingar (36,8%) meðferð með tocilizumabi, 39 sjúklingar (51,3%) fengu meðferð með barksterum og 18 sjúklingar (23,7%) fengu bæði tocilizumab og barkstera.

Af þeim 22 sjúklingum sem fengu cýtókínlosunarheilkenni af stigi ≥ 2 eftir gjöf Columvi fengu 16 (72,7%) tocilizumab, 15 (68,2%) fengu barkstera og 12 (54,5%) fengu bæði tocilizumab og barkstera. Ellefu sjúklingar (50,0%) fengu súrefni. Allir 4 sjúklingarnir (18,2%) sem fengu cýtókínlosunarheilkenni af stigi 3 fengu meðferð með einu æðaþrengjandi lyfi.

19,8% sjúklinga þurftu að leggjast inn á sjúkrahús vegna þess að þeir fengu cýtókínlosunarheilkenni eftir gjöf Columvi og tilkynnt miðgildi lengdar sjúkrahússinnlagnar var 5 dagar (á bilinu 2 til 85 dagar).

Heilkenni eiturverkana á taugar sem tengist ónæmisverkfrumum
Tilkynnt var um heilkenni eiturverkana á taugar sem tengist ónæmisverkfrumum (ICANS), þar með talið stig 3 og hærra í klínískum rannsóknum og aukaverkanatilkynningum eftir markaðssetningu. Algengustu klínísku birtingamyndir heilkennis eiturverkana á taugar sem tengist ónæmisverkfrumum, voru ringlun, skert meðvitund, vistarfirring, flog, málstol og rithömlun. Samkvæmt fyrirliggjandi upplýsingum byrjuðu eiturverkanir á taugar í flestum tilvikum á sama tíma og cýtókínlosunarheilkenni.

Tíminn þar til flest tilvik heilkennis taugaskemmda, sem tengist ónæmisverkfrumum, komu fram var 1-7 dagar með miðgildi 2 dagar eftir síðasta skammt. Aðeins var tilkynnt um fá tilvik sem komu fram meira en einum mánuði eftir að notkun Columvi hófst.

Alvarlegar sýkingar
Tilkynnt var um alvarlegar sýkingar hjá 15,9% sjúklinga sem fengu Columvi sem einlyfjameðferð. Þær alvarlegu sýkingar sem oftast var tilkynnt um, hjá ≥2% sjúklinga, voru blóðsýking (4,1%), COVID‑19 (3,4%) og COVID‑19 lungnabólga (2,8%). Tilkynnt var um dauðsföll sem tengdust sýkingum hjá 4,8% sjúklinga (af völdum blóðsýkingar, COVID‑19 lungnabólgu og COVID‑19). Fjórir sjúklingar (2,8%) fengu alvarlegar sýkingar samtímis 3. eða 4. stigs daufkyrningafæð.

[bookmark: _Hlk171277758]Tilkynnt var um alvarlegar sýkingar hjá 22,7% sjúklinga sem fengu Columvi með gemcitabini og oxaliplatini. Þær alvarlegu sýkingar sem oftast var tilkynnt um, hjá ≥ 2% sjúklinga, voru lungnabólga (5,8%), COVID-19 (4,7%) og sýking í neðri hluta öndunarvegar (2,9%). Tilkynnt var um dauðsföll sem tengdust sýkingum hjá 3,5% sjúklinga (vegna COVID-19, lungnabólgu, sýkingar í öndunarvegi og blóðsýingarlosts). Einn sjúklingur (0,6%) fékk alvarlega sýkingu (lungnabólgu) samhliða 3. stigs daufkyrningafæð.

Millivefslungnabólga (pneumonitis)
Tilkynnt var um millivefslungnabólgu (að undanskilinni lungnabólgu vegna sýkingar) hjá 2 sjúklingum (1,2%) sem fengu Columvi með gemcitabini og oxaliplatini og bæði tilvikin leiddu til dauðsfalls. Miðgildi tíma þar til millivefslungnabólga kom fram eftir fyrsta skammtinn af Columvi var 168 dagar (á bilinu 102 til 255 dagar).

Ristilbólga 
Greint var frá ristilbólgu (4. stigs) hjá 1 sjúklingi (0,7%) sem fékk einlyfjameðferð með Columvi, þar sem tími frá fyrsta skammti af Columvi og þar til einkenni komu fram var 104 dagar.

Tilkynnt var um ristilbólgu (að undanskilinni ristilbólgu vegna sýkingar) hjá 4/172 sjúklingum (2,3%) sem fengu Columvi með gemcitabini og oxaliplatini. 3. stigs aukaverkun komu fram hjá tveim sjúklingum (1,2%). Miðgildi tíma þar til ristilbólga kom fram eftir fyrsta skammtinn af Columvi var 154 dagar (á bilinu 115 til 187 dagar).

Tækifærissýkingar 
Tilkynnt var um tilvik stórfrumuveiru hjá 6/467 sjúklingum (1,3%) sem fengu einlyfjameðferð með Columvi, þar sem 1 sjúklingur (0,2%) fékk 3. stigs æðu- og sjónubólgu vegna stórfrumuveiru. Greint var frá lungnabólgu af völdum jirovecii-lungnabólgusníkils hjá 4/467 sjúklingum (0,9%), þar af voru 3 (0,6%) með 3. stigs tilvik.

Tilkynnt var um stórfrumuveiru hjá 1110 sjúklingum (6,45,8%) sem fengu Columvi með gemcitabini og oxaliplatini og fékk 1 sjúklingur (0,6%) 3. stigs veirublóðsýkingu vegna stórfrumuveiru. Tilkynnt var um þrusku hjá 3 sjúklingum (1,7%) og voru það allt 1.-2. stigs aukaverkanir. Tilkynnt var um lungnabólgu af völdum jirovecii-lungnabólgusníkils (3. stigs) hjá 1 sjúklingi (0.6%), sama sjúklingi og fékk 3. stigs veirublóðsýkingu vegna stórfrumuveiru. Tilkynnt var um heilahimnubólgu af völdum bakteríunnar Borellia (2. stigs) hjá 1 sjúklingi (0,6%).

Daufkyrningafæð
Tilkynnt var um daufkyrningafæð (þ.m.t. minnkaðan fjölda daufkyrninga) hjá 40,0% sjúklinga og alvarlega daufkyrningafæð (3. eða 4. stigs) hjá 29,0% sjúklinga sem fengu Columvi sem einlyfjameðferð. Miðgildi tíma þar til fyrsta tilvik daufkyrningafæðar kom fram var 29 dagar (á bilinu 1 til 203 dagar). Langvarandi daufkyrningafæð (sem stóð lengur en í 30 daga) kom fram hjá 11,7% sjúklinga. Meirihluti sjúklinga með daufkyrningafæð (79,3%) fékk meðferð með G‑CSF. Tilkynnt var um daufkyrningafæð með hita hjá 3,4% sjúklinga.

Æxlisertingarviðbrögð (tumour flare)
[bookmark: _Hlk120638840]Tilkynnt var um æxlisertingarviðbrögð hjá 11,7% sjúklinga sem fengu Columvi sem einlyfjameðferð, þ.m.t. 2. stigs æxlisertingarviðbrögð hjá 4,8% sjúklinga og 3. stigs æxlisertingarviðbrögð hjá 2,8% sjúklinga. Tilkynnt var um æxlisertingarviðbrögð í eitlum í höfði og hálsi, sem lýstu sér með verkjum, og í eitlum í brjóstholi, sem lýstu sér með mæði vegna fleiðruútflæðis. Flest tilvik æxlisertingarviðbragða (16/17) komu fram í meðferðarlotu 1 og ekki var tilkynnt um nein tilvik æxlisertingarviðbragða eftir meðferðarlotu 2. Miðgildi tíma þar til æxlisertingarviðbrögð af hvaða stigi sem er komu fram var 2 dagar (á bilinu 1 til 16 dagar) og miðgildi lengdar tilvika var 3,5 dagar (á bilinu 1 til 35 dagar).

Af þeim 11 sjúklingum sem fengu æxlisertingarviðbrögð af stigi ≥2 fengu 2 sjúklingar (18,2%) verkjastillandi lyf, 6 sjúklingar (54,5%) fengu barkstera og verkjastillandi lyf, þ.m.t. morfínafleiður, 1 sjúklingur (9,1%) fékk barkstera og lyf við ógleði og 2 sjúklingar (18,2%) þörfnuðust ekki meðferðar. Öll tilvik æxlisertingarviðbragða gengu til baka nema hjá einum sjúklingi með ≥2. stigs tilvik. Engir sjúklingar hættu meðferðinni vegna æxlisertingarviðbragða.

Æxlislýsuheilkenni
Tilkynnt var um æxlislýsuheilkenni hjá 2 sjúklingum (1,4%) sem fengu Columvi sem einlyfjameðferð og var það af stigi 3 í báðum tilvikum. Miðgildi tíma þar til æxlislýsuheilkenni kom fram var 2 dagar og miðgildi lengdar ástandsins var 4 dagar (á bilinu 3 til 5 dagar).

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

[bookmark: _Hlk118708088]Engin reynsla er af ofskömmtun í klínískum rannsóknum. Ef til ofskömmtunar kemur á að fylgjast vandlega með sjúklingnum með tilliti til teikna eða einkenna aukaverkana og hefja viðeigandi meðferð samkvæmt einkennum.


5.	LYFJAFRÆÐILEGAR UPPLÝSINGAR

5.1	Lyfhrif

[bookmark: _Hlk134516487]Flokkun eftir verkun: Æxlishemjandi lyf; einstofna mótefni og efnasambönd lyfja og mótefna, ATC‑flokkur: L01FX28

Verkunarháttur

Glofitamab er tvísértækt einstofna mótefni sem binst tvígilt (bivalently) við CD20 sem er tjáð á yfirborði B-eitilfrumna og eingilt (monovalently) við CD3 í T-eitilfrumuviðtakaklasanum sem er tjáður á yfirborði T-eitilfrumna. Með því að bindast samtímis við CD20 á B-eitilfrumunni og CD3 á T-eitilfrumunni veldur glofitamab myndun ónæmisfræðilegrar tengingar sem leiðir til virkjunar og fjölgunar T-eitilfrumna, seytingar cýtókína og losunar frumurjúfandi próteina sem valda rofi B-eitilfrumna sem tjá CD20.

Lyfhrif

[bookmark: _Hlk113539466]Í NP30179-rannsókninni hafði B-eitilfrumum þegar verið fækkað (í <70 frumur/µl) hjá 84% sjúklinga (84/100) áður en formeðferð með obinutuzumabi var hafin. Hlutfall sjúklinga þar sem B-eitilfrumum hafði fækkað, hækkaði í 100% (94/94) eftir formeðferð með obinutuzumabi en áður en meðferð með Columvi var hafin og hélst fjöldi B-eitilfrumna lítill meðan á meðferð með Columvi stóð.

[bookmark: _Hlk114779298]Í meðferðarlotu 1 (stigvaxandi skömmtun) sást tímabundin aukning á þéttni IL‑6 í plasma 6 klukkustundum eftir innrennsli Columvi og var hún enn aukin 20 klukkustundum eftir innrennslið, en náði aftur upphafsgildi fyrir næsta innrennsli.

Í rannsókninni GO41944 (STARGLO) hafði B-eitilfrumum þegar fækkað (í <70 frumur/µl) hjá 63,9% (115/180) sjúklinga áður en formeðferð með obinutuzumabi var hafin. Hlutfall sjúklinga þar sem B-eitilfrumum hafði fækkað, hækkaði í 79,4% (143/180) eftir formeðferð með obinutuzumabi en áður en meðferð með Columvi var hafin og hélst fjöldi B-eitilfrumna lítill meðan á meðferð með Columvi stóð. 

Raflífeðlisfræði hjartans
[bookmark: _Hlk119489633]Í NP30179-rannsókninni kom fram QTc-gildi >450 ms eftir upphaf rannsóknarinnar hjá 16/145 sjúklingum sem voru útsettir fyrir Columvi. Rannsakandi taldi þetta hafa klíníska þýðingu hjá einum sjúklingi. Engir sjúklingar hættu meðferð vegna lengingar QTc.

Í rannsókninni GO41944 (STARGLO) kom fram QTc-gildi > 450 ms eftir upphaf rannsóknarinnar hjá 16/172 sjúklingum sem voru útsettir fyrir Columvi. Engir sjúklingar hættu meðferð vegna lengingar QTc.

Verkun og öryggi

Dreift stórfrumu B-frumueitilæxli sem er endurkomið eða svarar ekki meðferð (relapsed or refractory DLBCL)

Columvi sem einlyfjameðferð

Opin, fjölsetra rannsókn á samhliða hópum (NP30179) var gerð til að leggja mat á notkun Columvi hjá sjúklingum með B-frumueitilæxli sem ekki var af Hodgkins-gerð og var endurkomið eða svaraði ekki meðferð. Í hópnum með DLBCL sem fékk einlyfjameðferð (n=108), þurftu sjúklingar með DLBCL sem var endurkomið eða svaraði ekki meðferð (relapsed or refractory DLBCL) að hafa fengið a.m.k. tvær fyrri altækar meðferðir, þ.m.t. með einstofna mótefni gegn CD20 og antracýklínlyfi. Sjúklingar með FL3b og Richter heilkenni voru ekki gjaldgengir í rannsóknina. Búist var við að sjúklingar væru með CD20-jákvætt DLBCL, en þess var ekki krafist að sýnt hefði verið fram á lífvísa til að sjúklingur væri tekinn inn í rannsóknina (sjá kafla 4.4).

Sjúklingar með ECOG færnistuðul ≥2, verulegan hjarta- og æðasjúkdóm (svo sem hjartasjúkdóm í NYHA (New York Heart Association) flokki III eða IV, drep í hjartavöðva á síðustu 6 mánuðum, óstöðugar hjartsláttartruflanir eða óstöðuga hjartaöng), verulegan virkan lungnasjúkdóm, skerta nýrnastarfsemi (CrCL <50 ml/mín með hækkuðu gildi kreatíníns í sermi), virkan sjálfsofnæmissjúkdóm sem krefst ónæmisbælandi meðferðar, virkar sýkingar (þ.e. langvinna virka sýkingu af völdum Epstein-Barr veiru, bráða eða langvinna lifrarbólgu C, lifrarbólgu B, HIV), ágenga fjölhreiðra innlyksuheilabólgu (PML), núverandi eða sögu um eitilfrumuæxli eða sjúkdóm í miðtaugakerfi, sögu um átfrumuvirkjunarheilkenni/eitil- og traffrumnager með rauðkornaáti (hemophagocytic lymphohistiocytosis), sögu um ósamgena (allogeneic) stofnfrumuígræðslu, sögu um líffæraígræðslu eða gildi lifrartransamínasa ≥3 x efri mörk eðlilegra gilda voru útilokaðir frá þátttöku í rannsókninni.

[bookmark: _Hlk187332768]Allir sjúklingar fengu formeðferð með obinutuzumabi á degi 1 í meðferðarlotu 1. Sjúklingar fengu 2,5 mg af Columvi á degi 8 í meðferðarlotu 1, 10 mg af Columvi á degi 15 í meðferðarlotu 1 og 30 mg af Columvi á degi 1 í meðferðarlotu 2, samkvæmt áætlun um stigvaxandi skömmtun. Sjúklingar héldu áfram að fá 30 mg af Columvi degi 1 í meðferðarlotum 3 til 12. Lengd hverrar meðferðarlotu var 21 dagur. Sjúklingar fengu að miðgildi 5 meðferðarlotur með Columvi (á bilinu 1 til 13 lotur), 34,7% fengu 8 eða fleiri lotur og 25,7% fengu 12 lotur af meðferð með Columvi.

Lýðfræðilegir eiginleikar og eiginleikar sjúkdómsins við upphaf rannsóknarinnar voru sem hér segir: miðgildi aldurs 66 ár (á bilinu 21 árs til 90 ára), 53,7% voru 65 ára eða eldri og 15,7% voru 75 ára eða eldri; 69,4% voru karlkyns; 74,1% voru af hvítum kynstofni, 5,6% voru af asískum kynstofni; 0,9% voru af dökkum eða afrísk-amerískum kynstofni; 5,6% voru af rómönskum kynstofni; ECOG færnistuðull var 0 (46,3%) eða 1 (52,8%). Flestir sjúklingar (71,3%) voru með DLBCL sem ekki var nánar skilgreint, 7,4% voru með DLBCL sem hafði þróast úr hnútóttu eitilfrumukrabbameini (follicular lymphoma), 8,3% voru með B-frumueitilæxli á háu stigi (high‑grade B‑cell lymphoma, HGBCL) eða æxli annarrar vefjagerðar sem hafði þróast úr hnútóttu eitilfrumukrabbameini, 7,4% voru með B-frumueitilæxli á háu stigi og 5,6% voru með frumkomið B-stórfrumueitilæxli í miðmæti (primary mediastinal large B‑cell lymphoma, PMBCL). Miðgildi fjölda fyrri meðferða var 3 (á bilinu 2 til 7) og höfðu 39,8% sjúklinga fengið 2 fyrri meðferðir og 60,2% höfðu fengið 3 eða fleiri fyrri meðferðir. Allir sjúklingar höfðu áður fengið meðferð með krabbameinslyfjum (allir sjúklingar höfðu fengið meðferð með alkýlerandi lyfjum og 98,1% sjúklinga höfðu fengið meðferð með antracýklínlyfi) og allir sjúklingar höfðu áður fengið meðferð með einstofna mótefni gegn CD20; 35,2% sjúklinga höfðu áður fengið meðferð með T-eitilfrumum með samrunaviðtaka (CAR T) og 16,7% sjúklinga höfðu fengið samgena (autologous) stofnfrumuígræðslu. Flestir sjúklingar (89,8%) voru með sjúkdóm sem svaraði ekki meðferð, 60,2% sjúklinga voru með sjúkdóm sem svaraði ekki fyrstu meðferð (primary refractory disease) og 83,3% sjúklinga voru með sjúkdóm sem svaraði ekki síðustu meðferð sem reynd var.

Aðalmælibreyta fyrir verkun var tíðni algerrar svörunar að mati óháðrar matsnefndar, samkvæmt 2014 Lugano viðmiðunum. Miðgildi heildarlengdar eftirfylgni var 15 mánuðir (á bilinu 0 til 21 mánuður). Viðbótarmælibreytur fyrir verkun voru meðal annars heildarsvörunartíðni (overall response rate), lengd svörunar, lengd algerrar svörunar og tími þar til fyrsta algera svörun kom fram, að mati óháðrar matsnefndar.

Niðurstöður varðandi verkun eru teknar saman í töflu 8.

Tafla 8. Samantekt á niðurstöðum varðandi verkun hjá sjúklingum með DLBCL sem var endurkomið eða svarar ekki meðferð
[bookmark: _Hlk120642691]
	Mælibreyta fyrir verkun
	Columvi
N=108

	Alger svörun

	Sjúklingar með algera svörun, n (%)
	38 (35,2)

	95% öryggismörk
	[26,24; 44,96]

	Heildarsvörunartíðni

	Sjúklingar með algera svörun eða hlutasvörun, n (%)
	54 (50,0)

	95% öryggismörk
	[40,22; 59,78]

	Lengd algerrar svörunar1

	Miðgildi lengdar algerrar svörunar, mánuðir [95% öryggismörk]
	NE [18,4; NE]

	Bil, mánuðir
	02202

	12‑mánaða lengd algerrar svörunar, % [95% öryggismörk]3
	74,6 [59,19; 89,93]

	Lengd svörunar4

	Miðgildi lengdar svörunar, mánuðir [95% öryggismörk]
	14,4 [8,6; NE]

	Bil, mánuðir
	02202

	Tími fram að fyrstu algerri svörun

	Miðgildi tíma fram að fyrstu algerri svörun, dagar [95% öryggismörk]
	42 [41; 47]

	Bil, dagar
	31–308


NE=ekki unnt að meta.
Tilgátur voru prófaðar á grundvelli aðalmælibreytunnar, sem var tíðni algerrar svörunar að mati óháðrar matsnefndar.
1 Lengd algerrar svörunar er skilgreind sem tíminn frá fyrstu algerri svörun þar til sjúkdómurinn versnaði eða sjúklingurinn lést af hvaða ástæðu sem er.
2 Aðlagaðar (censored) athuganir.
3 Tíðni án tilvika samkvæmt Kaplan‑Meier mati.
4 Lengd svörunar er skilgreind sem tíminn frá fyrstu svörun (hlutasvörun eða algerri svörun) þar til sjúkdómurinn versnaði eða sjúklingurinn lést af hvaða ástæðu sem er.

Miðgildi lengdar eftirfylgni með lengd svörunar var 12,8 mánuðir (á bilinu 0 til 20 mánuðir).

Columvi samhliða gemcitabini og oxaliplatini

Verkun Columvi samhliða gemcitabini og oxaliplatini (Columvi+GemOx) var metin í rannsókn GO41944 (STARGLO), opinni, fjölsetra, slembiraðaðri klínískri rannsókn á 274 sjúklingum með dreift stórfrumu B-frumueitilæxli (DLBCL), sem var endurkomið eða svaraði ekki meðferð, sem var ekki skilgreint frekar (DLBCL NOS). 

[bookmark: _Hlk182304523][bookmark: _Hlk183007488]Rannsóknin tók til sjúklinga með DLBCL NOS sem höfðu fengið aðeins eina fyrri meðferð, þar sem samgena stofnfrumuígræðslu (ASCT) á ekki við eða sem höfðu fengið ≥ 2 fyrri meðferðir. Sjúklingar þurftu að vera með ECOG-færnistuðul ≤ 2, CrCL ≥ 30 ml/mín., lifrartransamínasa ≤ 2,5 × ULN, engan verulegan hjarta- eða æðasjúkdóm (svo sem hjartasjúkdóminn NYHA (New York Heart Association) af flokki III eða IV, hjartadrep á síðustu 3 mánuðum, óstöðugar hjartsláttartruflanir eða óstöðuga hjartaöng) og engin núverandi eða fyrri eitilfrumukrabbamein í miðtaugakerfi eða sjúkdóm í miðtaugakerfi, engan virkan sjálfsofnæmissjúkdóm sem krefst ónæmisbælandi meðferðar, engar virkar sýkingar (þ.e. langvarandi virka EB-veiru, virka lifrarbólgu B, lifrarbólgu C) eða sögu um eitthvað af eftirfarandi: HIV, ágenga fjölhreiðra innlyksuheilabólgu (PML), eitil- og traffrumnager með rauðkornaáti (hemophagocytic lymphohistiocytosis), sögu um ósamgena (allogeneic) stofnfrumuígræðslu eða sögu um líffæraígræðslu. Sjúklingar með HGBCL, PMBCL, eða sögu um að hægfara (indolent) sjúkdómur breyttist í dreift stórfrumu B-frumueitilæxli (DLBCL) voru útilokaðir frá þátttöku í rannsókninni.

Sjúklingar sem höfðu fengið aðeins eina fyrri meðferð voru ekki taldir koma til greina fyrir ígræðslu ef þeir uppfylltu a.m.k. eitt af eftirfarandi skilyrðum: aldur ≥ 70 ár, ECOG-færnistuðull 2, útfallsbrot vinstri slegils ≤ 40%, ófullnægjandi viðbragð við björgunarmeðferð fyrir samgena stofnfrumuígræðslu, CrCL ≤ 45 ml/mín, aðrir fjölkvillar eða skilyrði sem útiloka notkun ígræðis vegna staðbundinna staðla eða að mati rannsakanda, eða sjúklingur neitar krabbameinslyfjum í stórum skömmtum og/eða ígræði.

Sjúklingum var slembiraðað 2:1 til að fá Columvi+GenOx (N=183) eða rituximab samhliða gemcitabini auk oxaliplatins (R-GemOx; N=91) í 8 lotur, og síðan 4 lotur til viðbótar af Columvi einlyfjameðferð hjá sjúklingum í Columvi+GemOx arminum. Slembiröðun var lagskipt eftir fjölda fyrri altækra meðferða við DLBCL (1 á móti ≥ 2) og útkomu síðustu altæku meðferðar (endurkoma á móti svarar ekki meðferð). 

Í Columvi+GemOx arminum fengu sjúklingar formeðferð með obinutuzumabi á degi 1 í lotu 1 og síðan 2,5 mg af Columvi á degi 8 í lotu 1, 10 mg af Columvi á degi 15 í lotu 1 og 30 mg af Columvi degi 1 í lotu 2, í samræmi við áætlun um stigvaxandi skömmtun. Sjúklingar héldu áfram að fá 30 mg af Columvi á degi 1 í lotum 3 til 12. Gemcitabin (1.000 mg/m2) og oxaliplatin (100 mg/m2) voru gefin með innrennsli í bláæð á degi 2 í lotu 1 og svo á degi 1 í síðari lotum allt upp í lotu 8. Lengd hverrar lotu var 21 dagur í báðum örmum. Sjúklingar fengu að miðgildi 11 lotur með Columvi (á bilinu 1 til 13 lotur); 64,5% fengu 8 eða fleiri lotur og 44,8% fengu 12 lotur af meðferð með Columvi.

Lýðfræðilegir eiginleikar og eiginleikar sjúkdóms við upphaf rannsóknarinnar voru sem hér segir: miðgildi aldurs 68 ár (á bilinu 20 til 88 ár), 62,8% voru 65 ára eða eldri og 23,7% voru 75 ára eða eldri; 57,7% voru karlkyns; 42% voru af hvítum kynstofni, 50% voru af asískum kynstofni og 1,1%  voru af dökkum eða afrísk-amerískum kynstofni; 5,8% voru af rómönskum kynstofni, og ECOG-færnistuðul var 0 (43,3%), 1 (46,6%) eða 2 (10,1%). Meirihluti sjúklinga (62,8%) hafði fengið 1 fyrri altæka meðferð; 37,2% sjúklinga höfðu fengið 2 eða fleiri fyrri meðferðir. Allir sjúklingar höfðu fengið meðferð með krabbameinslyfjum og flestir (98,5%) höfðu fengið meðferð með einstofna mótefni gegn CD20; 7,7% sjúklinga höfðu áður fengið meðferð með T-eitilfrumum með samrunaviðtaka (CAR T) og 4,0% sjúklinga höfðu fengið samgena (autologous) stofnfrumuígræðslu. Meirihluti sjúklinga (66,8%) var með sjúkdóm sem svaraði ekki meðferð, 55,8% sjúklinga voru með sjúkdóm sem svaraði ekki fyrstu meðferð (primary refractory disease) og 60,6% sjúklinga voru með sjúkdóm sem svaraði ekki síðustu meðferð sem reynd var. Algengustu ástæður þess að sjúklingar töldust ekki gjaldgengir til ígræðslu voru m.a. aldur (42,3%), sjúklingur neitaði meðferð með stórum skömmtum af krabbameinslyfjum og/eða ígræðslu (34,7%) og ófullnægjandi viðbragð við björgunarmeðferð (9,9%).

Aðalmælibreyta fyrir verkun var heildarlifun. Þegar fyrirfram skilgreind frumgreining fór fram kom fram tölfræðilega marktæk bæting heildarlifunar hjá sjúklingum sem hafði verið slembiraðað í Columvi+GemOx arminn samanborið við sjúklinga sem hafði verið slembiraðað í R-GemOx (HR 0,59, 95% CI: 0,40; 0,89; p-gildi=0,011). Miðgildi heildarlifunar í R-GemOx arminum var 9,0 mánuðir (95% CI: 7,3; 14,4) en hún náðist ekki í Columvi+GemOx arminum (95% CI: 13,8; NE). Tölfræðilega marktæk bæting á lifunar án versnunar sjúkdóms (PFS) og algerrar svörunar (CR), samkvæmt mati óháðrar matsnefndar (IRC), kom einnig fram hjá Columvi+GemOx framyfir R-GemOx. Miðgildi PFS var 12,1 mánuður (95% CI: 6,8; 18,3) í Columvi+GemOx arminum á móti 3,3 mánuðum (95% CI: 2,5; 5,6) í R-GemOx arminum (HR 0,37; 95% CI: 0,25; 0,55; p-gildi<0,001). Tíðni algerrar svörunar var 50,3% með Columvi+GemOx á móti 22,0% með R-GemOx, munur upp á 28,3% (p-gildi<0,001).

Niðurstöður um heildarlifun, lifun án versnunar sjúkdóms og algera svörun frá uppfærðri greiningu sem framkvæmd var eftir 10,5 mánaða eftirfylgnitímabil sýna áfram ávinning af Columvi+GemOx framyfir R-GemOx. Samantekt á lykilniðurstöðum er í töflu 9. Kaplan-Meier-gröf fyrir heildarlifun og lifun án versnunar sjúkdóms frá uppfærðu greiningunni eru sýnd á mynd 1 og mynd 2, í þeirri röð. Könnunargreining á undirhópum á þeim tíma sem uppfærð greining var gerð sýndi að áhættuhlutfall fyrir heildarlifun var 1,09 (95% öryggismörk: 0,54; 2,18) og áhættuhlutfall fyrir lifun án versnunar sjúkdóms var 0,84 (95% öryggismörk: 0,44; 1,59) fyrir sjúklinga sem voru teknir inn í rannsóknina í Evrópu.

Tafla 9. Verkun hjá sjúklingum með DLBCL sem er endurkomið eða svarar ekki meðferð, sem fengu meðferð með Columvi samhliða gemcitabini og oxaliplatini (meðferðarhópur)

	Mælibreyta fyrir verkun
	Uppfærð greining
(miðgildi tímalengdar athugunar=20,7 mánuðir)

	
	Columvi+
GemOx
N=183
	R-GemOx
N=91

	Heildarlifun

	Fjöldi (%) dauðsfalla
	80 (43,7)
	52 (57,1)

	Miðgildi (95% CI), mánuðir
	25,5 (18,3; NE)
	12,9 (7,9; 18,5)

	HR (95% CI)
	0,62 (0,43; 0,88)

	Lifun án versnunar sjúkdóms- metið af óháðri matsnefnd

	Fjöldi (%) sjúklinga með tilvik 
	90 (49,2)
	54 (59,3)

	Miðgildi (95% CI), mánuðir
	13,8 (8,7; 20,5)
	3,6 (2,5; 7,1)

	HR (95% CI)
	0,40 (0,28; 0,57)

	Tíðni algerrar svörunar - metið af óháðri matsnefnd

	Svarendur (%)
	107 (58,5)
	23 (25,3)

	Munur á svörunartíðni (95% CI), %
	33,2 (20,9; 45,5)

	Tíðni hlutlægrar svörunar - metið af óháðri matsnefnd

	Svarendur (%) (CR, PR)
	125 (68,3)
	37 (40,7)

	Munur á svörunartíðni (95% CI), %
	27,7 (14,7; 40,6)


CI=öryggisbil; HR=áhættuhlutfall; NE=ekki unnt að meta.

Mynd 1. Kaplan-Meier-graf af heildarlifun í rannsókninni GO41944 (STARGLO, uppfærð greining; meðferðarhópur) 

[bookmark: _Hlk161212012][image: A graph of a number of data

Mynd 2. Kaplan Meier-graf af lifun án versnunar sjúkdóms að mati óháðrar matsnefndar í rannsókninni GO41944 (STARGLO, uppfærð greining; meðferðarhópur)

Mótefnamyndun

Af 608 sjúklingum í rannsóknunum voru aðeins 4 sjúklingar (0,7%) án mótefna gegn glofitamabi við upphaf rannsóknarinnar en greindust með mótefni eftir meðferðina. Vegna lítils fjölda sjúklinga með mótefni gegn glofitamabi er ekki hægt að draga ályktanir um hugsanleg áhrif mótefnamyndunar á verkun eða öryggi.

Börn

Lyfjastofnun Evrópu hefur frestað kröfu um að lagðar séu fram niðurstöður úr rannsóknum á Columvi hjá einum eða fleiri undirhópum barna við meðferð á þroskuðum B‑frumueitilæxlum (sjá upplýsingar í kafla 4.2 um notkun handa börnum).

5.2	Lyfjahvörf

Óhólfaðar greiningar (non‑compartmental analyses) benda til þess að þéttni glofitamabs í sermi nái hámarki (Cmax) við lok innrennslisins og minnki síðan samkvæmt tvífasa veldisfalli (bi-exponential). Lyfjahvörf glofitamabs eru línuleg og skammtaháð á því skammtabili sem rannsakað var (0,005 til 30 mg) og eru óháð tíma.

Frásog

Columvi er gefið með innrennsli í bláæð. Hámarksþéttni glofitamabs (Cmax) náðist við lok innrennslisins.

Dreifing

Dreifingarrúmmál eftir gjöf í bláæð var 3,34 l, sem er nálægt heildarrúmmáli sermis. Útlægt dreifingarrúmmál var 2,35 l.

Umbrot

Umbrot glofitamabs hefur ekki verið rannsakað. Úthreinsun mótefna verður einkum með niðurbroti.

Brotthvarf

Þéttni glofitamabs í sermi yfir tíma er lýst með tveggja hólfa líkani fyrir þýðisgreiningu á lyfjahvörfum og bæði tímaóháðri og tímaháðri úthreinsun.

Tímaóháð úthreinsun var metin 0,633 l/dag og upphafsgildi tímaháðu úthreinsunarinnar var metið 0,814 l/dag, sem minnkaði síðan með veldisfalli með tímanum (Kdes ~ 1,5/dag). Áætlaður helmingunartími minnkunar frá upphafsgildi heildarúthreinsunar í eingöngu tímaóháða úthreinsun var 0,471 dagar.

Samkvæmt þýðisgreiningu á lyfjahvörfum var raunverulegur helmingunartími línulega hlutans (þ.e. eftir að hlutdeild tímaháðrar úthreinsunar hafði minnkað niður í hverfandi gildi) 7,92 dagar (margfeldismeðaltal, 95% öryggismörk: 4,69; 11,90).

Sérstakir sjúklingahópar

Aldraðir
Samkvæmt þýðisgreiningu á lyfjahvörfum sást enginn munur á útsetningu fyrir glofitamabi milli sjúklinga 65 ára og eldri og þeirra sem voru yngri en 65 ára.

Skert nýrnastarfsemi
[bookmark: _Hlk116386941]Þýðisgreining á lyfjahvörfum glofitamabs sýndi að úthreinsun kreatíníns hafði ekki áhrif á lyfjahvörf glofitamabs. Lyfjahvörf glofitamabs hjá sjúklingum með vægt eða miðlungi alvarlega skerta nýrnastarfsemi (CrCL 30 til <90 ml/mín) voru svipuð og hjá sjúklingum með eðlilega nýrnastarfsemi. Notkun Columvi hjá sjúklingum með alvarlega skerta nýrnastarfsemi hefur ekki verið rannsökuð.

Skert lifrarstarfsemi
Þýðisgreining á lyfjahvörfum sýndi að væg skerðing á lifrarstarfsemi hafði ekki áhrif á lyfjahvörf glofitamabs. Lyfjahvörf glofitamabs hjá sjúklingum með vægt skerta lifrarstarfsemi (heildargallrauði >efri mörk eðlilegra gilda til ≤1,5 x efri mörk eðlilegra gilda eða ASAT >efri mörk eðlilegra gilda) voru svipuð og hjá sjúklingum með eðlilega lifrarstarfsemi. Notkun Columvi hjá sjúklingum með miðlungi alvarlega eða alvarlega skerta lifrarstarfsemi hefur ekki verið rannsökuð.

Áhrif af aldri, kyni og líkamsþyngd
Enginn munur sem skiptir máli klínískt hefur sést á lyfjahvörfum glofitamabs eftir aldri (21 árs til 90 ára), kyni eða líkamsþyngd (31 kg til 148 kg).

5.3	Forklínískar upplýsingar

Engar rannsóknir hafa verið gerðar á hugsanlegum krabbameinsvaldandi eða stökkbreytandi áhrifum glofitamabs.

Frjósemi

Engar dýrarannsóknir hafa verið gerðar til að meta hugsanleg áhrif glofitamabs á frjósemi.

Eituráhrif á æxlun

Engar dýrarannsóknir hafa verið gerðar til að meta hugsanleg eituráhrif glofitamabs á æxlun og þroska. Samkvæmt því að mótefni berast lítið yfir fylgju á fyrsta þriðjungi meðgöngu, verkunarhætti glofitamabs (eyðing B‑eitilfrumna, markháð örvun T-eitilfrumna og losun cýtókína), tiltækum gögnum um öryggi við notkun glofitamabs og gögnum um önnur mótefni gegn CD20, er hætta á vanskapandi áhrifum lítil. Langvarandi skortur á B-eitilfrumum getur leitt til aukinnar hættu á tækifærissýkingum, sem geta valdið fósturláti. Tímabundið cýtókínlosunarheilkenni sem tengist gjöf Columvi getur einnig skaðað fóstrið (sjá kafla 4.6).

Altæk eituráhrif

Í rannsókn hjá cynomolgus öpum kom fram sáramyndun í meltingarvegi og íferð bólgufrumna í milta og blóðgöngum (sinusoids) í lifur og einstöku sinnum í öðrum líffærum, hjá dýrum sem fengu alvarlegt cýtókínlosunarheilkenni eftir stakan skammt af glofitamabi í bláæð (0,1 mg/kg) án formeðferðar með obinutuzumabi. Þessi íferð bólgufrumna var líklega afleiðing af örvun ónæmisfrumna af völdum cýtókína. Formeðferð með obinutuzumabi dró úr losun cýtókína af völdum glofitamabs og tengdum aukaverkunum með því að eyða B-eitilfrumum úr útæðablóði og eitilvef. Þetta gerði kleift að gefa a.m.k. 10 sinnum stærri skammt af glofitamabi (1 mg/kg) hjá cynomolgus öpum, sem leiddi til þess að Cmax varð allt að 3,74 sinnum Cmax hjá mönnum við ráðlagða 30 mg skammta.

Öll áhrif af glofitamabi sem þessar niðurstöður sýndu voru talin stafa af lyfjafræðilegum eiginleikum lyfsins og vera afturkræf. Ekki voru gerðar neinar rannsóknir sem stóðu lengur en í 4 vikur, þar sem glofitamab olli mikilli mótefnamyndun hjá cynomolgus öpum sem leiddi til minnkaðrar útsetningar og taps á lyfjafræðilegum áhrifum.

Þar sem líklegt er að allir sjúklingar með dreift stórfrumu B-frumueitilæxli (DLBCL) sem er endurkomið eða svarar ekki meðferð, sem á að meðhöndla, hafi áður verið útsettir fyrir meðferð sem beindist gegn CD20, er líklegt að meirihluti þeirra sé með lítinn fjölda B-eitilfrumna í blóðrás vegna eftirstöðva áhrifa af meðferðinni sem beindist gegn CD20, áður en meðferð með obinutuzumabi er veitt. Þess vegna er hugsanlegt að dýralíkan án fyrri meðferðar með rituximabi (eða öðrum meðferðum sem beinast gegn CD20) endurspegli ekki til fulls viðeigandi klínískt samhengi.


6.	LYFJAGERÐARFRÆÐILEGAR UPPLÝSINGAR

6.1	Hjálparefni

HL‑histidín
L‑Hhistidín hýdróklóríð einhýdrat
ML‑metíonín
Súkrósi
Polysorbat 20 (E432)
Vatn fyrir stungulyf

6.2	Ósamrýmanleiki

Ekki má blanda þessu lyfi saman við önnur lyf en þau sem nefnd eru í kafla 6.6.

6.3	Geymsluþol

Óopnað hettuglas

30 mánuðir.

Þynnt lausn til innrennslis í bláæð

Sýnt hefur verið fram á efnafræðilegan og eðlisfræðilegan stöðugleika í allt að 72 klukkustundir við 2°C til 8°C og í 24 klukkustundir við 30°C, að viðbættum hámarksinnrennslistíma, sem er 8 klukkustundir.

Frá örverufræðilegu sjónarmiði á að nota þynnta lausnina tafarlaust. Ef það er ekki gert eru geymslutími við notkun og geymsluaðstæður fyrir notkun á ábyrgð notandans og eiga yfirleitt ekki að vera umfram 24 klukkustundir við 2°C til 8°C, nema lyfið hafi verið þynnt við stýrðar og gildaðar aðstæður, að viðhafðri smitgát.

6.4	Sérstakar varúðarreglur við geymslu

Geymið í kæli (2°C ‑ 8°C).
Má ekki frjósa.
Geymið hettuglasið í ytri umbúðum til varnar gegn ljósi.
Geymsluskilyrði eftir þynningu lyfsins, sjá kafla 6.3.

6.5	Gerð íláts og innihald

Columvi 2,5 mg innrennslisþykkni, lausn

2,5 ml af innrennslisþykkni, lausn, í 6 ml hettuglasi (litlaust gler af tegund I) með tappa (bútýlgúmmí).
Pakkning með 1 hettuglasi.

Columvi 10 mg innrennslisþykkni, lausn

10 ml af innrennslisþykkni, lausn, í 15 ml hettuglasi (litlaust gler af tegund I) með tappa (bútýlgúmmí).
Pakkning með 1 hettuglasi.

6.6	Sérstakar varúðarráðstafanir við förgun og önnur meðhöndlun

Gefa má þynnta Columvi lausn með innrennsli í bláæð úr innrennslispoka (allir skammtar) eða sprautu (eingöngu 2,5 mg skammtar).

[bookmark: _Hlk122589521]Þynningarleiðbeiningar

	Columvi inniheldur engin rotvarnarefni og er eingöngu einnota.
	Heilbrigðisstarfsmaður á að þynna Columvi að viðhafðri smitgát áður en lyfið er gefið í bláæð.
	Skoða á hettuglasið með Columvi með tilliti til þess hvort það inniheldur agnir eða lausnin er óeðlileg á litinn, áður en lyfið er gefið. Columvi er litlaus, tær lausn. Farga á hettuglasinu ef lausnin er skýjuð, mislituð eða inniheldur sýnilegar agnir.

Undirbúningur innrennslis í bláæð úr innrennslispoka
	Draga á viðeigandi rúmmál af 9 mg/ml (0,9%) natríumklóríð stungulyfi, lausn, eða 4,5 mg/ml (0,45%) natríumklóríð stungulyfi, lausn, upp úr innrennslispokanum með sæfðri sprautu og nál, eins og lýst er í töflu 10, og farga.
	Draga á það rúmmál sem þarf af Columvi þykkni til að gefa skammtinn upp úr hettuglasinu með sæfðri sprautu og nál og sprauta því í innrennslispokann (sjá töflu 10). Farga á því lyfi sem eftir verður í hettuglasinu.
	Þéttni glofitamabs eftir þynningu á að vera á bilinu 0,1 mg/ml til 0,6 mg/ml.
	Hvolfa á innrennslispokanum varlega til að blanda lausnina án þess að of mikil froða myndist. Hristið ekki.
	Skoða á innrennslispokann með tilliti til þess hvort agnir eru sjáanlegar í lausninni og farga honum ef svo er.
	Áður en innrennslið hefst á innihald innrennslispokans að hafa náð herbergishita (25°C).
	Þegar Columvi er gefið með innrennsli úr sprautu á að draga allt innihald innrennslispokans upp í sprautuna. Einnig er hægt að nota tvær samtengdar sprautur til að útbúa skammtinn fyrir innrennsli með sprautu.

Tafla 10. Þynning Columvi fyrir innrennsli í bláæð úr innrennslispokainnrennsli

	Skammtur af Columvi sem á að gefa
	Stærð innrennslispoka
	Rúmmál af 9 mg/ml (0,9%) eða 4,5 mg/ml (0,45%) natríumklóríð stungulyfi, lausn, sem draga á upp úr pokanum og farga
	Rúmmál af Columvi þykkni sem bæta á í pokann

	2,5 mg
	50 ml
	27,5 ml
	2,5 ml

	
	100 ml
	77,5 ml
	2,5 ml

	10 mg
	50 ml
	10 ml
	10 ml

	
	100 ml
	10 ml
	10 ml

	30 mg
	50 ml
	30 ml
	30 ml

	
	100 ml
	30 ml
	30 ml



Undirbúningur innrennslis í bláæð með sprautu (eingöngu 2,5 mg skammtar)
Nota skal tveggja sprautu aðferð með tengi til að undirbúa skammtinn. Endanlegt rúmmál þynntu lausnarinnar er 25 ml.
· Dragið upp 22,5 ml af 9 mg/ml (0,9%) natríumklóríð stungulyfi, lausn eða 4,5 mg/ml (0,45%) natríumklóríð stungulyfi, lausn úr innrennslispoka í sprautu af viðeigandi stærð (t.d. 30 ml).
· Dragið 2,5 ml af Columvi þykkni úr hettuglasinu með sæfðri nál í aðra sprautu. Farga á því lyfi sem eftir verður í hettuglasinu.
· Festið tengi við sprauturnar tvær og flytjið Columvi þykknið yfir í sprautuna sem inniheldur 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn. Endanlegur styrkur glofitamab lausnarinnar eftir þynningu á að vera 0,1 mg/ml.
· Aftengið sprauturnar. Dragið loft inn í sprautuna sem inniheldur þynntu Columvi lausnina og lokið. 
· Hvolfið sprautunni gætilega til að blanda lausnina til að forðast óþarfa froðumyndun. Má ekki hrista.
· Fjarlægið loftbólur úr sprautunni fyrir lyfjagjöf. 

Lyfjagjöf

Eingöngu á að gefa lyfið með innrennsli í bláæð.

Ekki á að gefa lyfið í bláæð með þrýstingi (push) eða hraðri inndælingu (bolus).

Gefa á lyfið með innrennsli í bláæð um sérstaka innrennslisslöngu með því að nota, innrennslisdælu eða sprautudæluúr innrennslispoka eða sprautu, í báðum tilvikum með aðstoð dælu, á að hámarki 8 klukkustundum.

Hugsanlegt er aðÞegar  innrennslispokinn eða sprautan með Columvi tæmist áður skal en ráðlagður innrennslistími er liðinn. Til að tryggja að allur skammturinn af Columvi sé hafi verið gefinn á með því að skola úr innrennslisslöngunni með því að tengja hana við innrennslispoka eða sprautu sem inniheldur 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn til inndælingar, í stað tóma pokans eða tómu sprautunnar sem innihélt Columvi. Halda á innrennslinu áfram á sama hraða þar til ráðlagður innrennslistími er liðinn, samkvæmt töflu 2.

Ósamrýmanleiki

Eingöngu á að nota 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn til að þynna Columvi, þar sem notkun annarra þynningarlausna hefur ekki verið rannsökuð.

Þegar Columvi er þynnt með 9 mg/ml (0,9%) natríumklóríð stungulyfi, lausn, er það samrýmanlegt innrennslispokum úr pólývinýlklóríði (PVC), pólýetýleni (PE), pólýprópýleni (PP) eða pólýólefíni án PVC. Þegar Columvi er þynnt með 4,5 mg/ml (0,45%) natríumklóríð stungulyfi, lausn, er það samrýmanlegt innrennslispokum úr PVC.

Þegar Columvi er þynnt með 9 mg/ml (0,9%) eða 4,5 mg/ml (0,45%) natríumklóríð stungulyf, lausn er það samrýmanlegt sprautum úr PP.

Ekki hefur orðið vart við neinn ósamrýmanleika við innrennslisbúnað með fleti úr pólýúretani (PUR), PVC, PE, pólýbútadíeni (PBD), pólýeterúretani (PEU), pólýkarbónati (PC), sílíkoni, pólýtetraflúoróetýleni (PTFE) eða akrýlónítríl bútadíen stýreni (ABS) sem komast í snertingu við lyfið eða síuhimnur úr pólýetersúlfóni (PES) eða pólýsúlfóni. Valfrjálst er hvort síur eru hafðar á innrennslisslöngunni.

Förgun

Columvi hettuglös eru eingöngu einnota.

Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Roche Registration GmbH
Emil‑Barell‑Strasse 1
79639 Grenzach‑Wyhlen
Þýskaland


8.	MARKAÐSLEYFISNÚMER

EU/1/23/1742/001
EU/1/23/1742/002


9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 7. júlí 2023
Nýjasta dagsetning endurnýjunar markaðsleyfis: 827. maí 20254


10.	DAGSETNING ENDURSKOÐUNAR TEXTANS

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.

A.	FRAMLEIÐENDUR LÍFFRÆÐILEGRA VIRKRA EFNA OG FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðenda líffræðilegra virkra efna

Roche Diagnostics GmbH
Nonnenwald 2
82377 Penzberg
Þýskaland

Heiti og heimilisfang framleiðenda sem eru ábyrgir fyrir lokasamþykkt

Roche Pharma AG
Emil‑Barell‑Strasse 1
79639 Grenzach‑Wyhlen
Þýskaland


B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

Ávísun lyfsins er háð sérstökum takmörkunum (sjá viðauka I: Samantekt á eiginleikum lyfs, kafla 4.2).


C.	AÐRAR FORSENDUR OG SKILYRÐI MARKAÐSLEYFIS

•	Samantektir um öryggi lyfsins (PSUR)

Skilyrði um hvernig leggja skal fram samantektir um öryggi lyfsins koma fram í grein 9 í reglugerð (EB) nr. 507/2006 og í samræmi við það skal markaðsleyfishafi leggja fram samantektir um öryggi lyfsins á 6 mánaða fresti.

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.


D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

•	Áætlun um áhættustjórnun

Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.

Leggja skal fram uppfærða áætlun um áhættustjórnun:
•	Að beiðni Lyfjastofnunar Evrópu.
•	Þegar áhættustjórnunarkerfinu er breytt, sérstaklega ef það gerist í kjölfar þess að nýjar upplýsingar berast sem geta leitt til mikilvægra breytinga á hlutfalli ávinnings/áhættu eða vegna þess að mikilvægur áfangi (tengdur lyfjagát eða lágmörkun áhættu) næst.

•	Viðbótaraðgerðir til að lágmarka áhættu

Áður en Columvi er tekið í notkun í hverju aðildarlandi þarf markaðsleyfishafi að hafa náð samkomulagi við lyfjayfirvöld viðkomandi lands um innihald og útlit fræðsluefnis, þ.m.t. miðlunarleiðir, dreifingaraðferðir og aðra þætti fræðsluáætlunarinnar.

Fræðsluefninu er ætlað að:
	Gefa læknum fyrirmæli um að afhenda öllum sjúklingum sjúklingakort og fræða þá um efni þess, þar sem talin eru upp einkenni cýtókínlosunarheilkennis og heilkennis eiturverkana á taugar sem tengist ónæmisverkfrumum, sem kalla á viðbrögð sjúklingsins, þ.m.t. að leita læknishjálpar tafarlaust ef þau koma fram.
	Hvetja sjúklinga til aðgerða, þ.m.t. að leita tafarlaust til læknis, ef einkenni cýtókínlosunarheilkennis og/eða heilkennis eiturverkana á taugar sem tengist ónæmisverkfrumum koma fram.
	Upplýsa lækna um hættu á æxlisertingu og birtingarmyndir hennar.

Markaðsleyfishafi skal tryggja að allt heilbrigðisstarfsfólk sem búast má við að ávísi, dreifi eða noti Columvi í þeim aðildarlöndum þar sem Columvi er á markaði, hafi aðgang að og/eða fái afhentan bækling fyrir heilbrigðisstarfsfólk, sem inniheldur:
	Lýsingu á æxlisertingu og upplýsingar um hvernig hægt sé að greina hana fljótt og rétt og fylgjast með einkennum hennar.
	Áminningu um að afhenda öllum sjúklingum sjúklingakort þar sem talin eru upp einkenni cýtókínlosunarheilkennis og heilkennis eiturverkana á taugar sem tengist ónæmisverkfrumum, sem kalla á að sjúklingar leiti læknishjálpar tafarlaust ef þau koma fram.

Afhenda á öllum sjúklingum sem fá Columvi sjúklingakort sem inniheldur eftirtalin lykilatriði:
	Upplýsingar um hvernig hægt er að hafa samband við lækninn sem ávísaði Columvi.
	Upptalningu einkenna cýtókínlosunarheilkennis og heilkennis eiturverkana á taugar sem tengist ónæmisverkfrumum, sem kalla á viðbrögð sjúklingsins, þ.m.t. að leita læknishjálpar tafarlaust ef þau koma fram.
	Fyrirmæli til sjúklingsins um að bera sjúklingakortið alltaf á sér og sýna það öllu heilbrigðisstarfsfólki sem tekur þátt í umönnun hans (þ.e. starfsfólki á bráðamóttöku o.s.frv.).
	Upplýsingar fyrir heilbrigðisstarfsfólk sem annast sjúklinginn um að meðferð með Columvi tengist hættu á cýtókínlosunarheilkenni og heilkenni eiturverkana á taugar sem tengist ónæmisverkfrumum.



























VIÐAUKI III

ÁLETRANIR OG FYLGISEÐILL

























A. ÁLETRANIR

UPPLÝSINGAR SEM EIGA AÐ KOMA FRAM Á YTRI UMBÚÐUM

ASKJA


1.	HEITI LYFS

Columvi 2,5 mg innrennslisþykkni, lausn
glofitamab


2.	VIRK(T) EFNI

1 hettuglas með 2,5 ml inniheldur 2,5 mg af glofitamabi í styrkleikanum 1 mg/ml.


3.	HJÁLPAREFNI

Hjálparefni: L‑Hhistidín, L‑histidínHistidín hýdróklóríð einhýdrat, L‑metíonínMetíonín, súkrósi, polysorbat 20, vatn fyrir stungulyf. Frekari upplýsingar eru í fylgiseðlinum.


	4.	LYFJAFORM OG INNIHALD



Innrennslisþykkni, lausn
2,5 mg/2,5 ml
1 hettuglas


	5.	AÐFERÐ VIÐ LYFJAGJÖF OG ÍKOMULEIÐ(IR)



Til notkunar í bláæð eftir þynningu
Eingöngu einnota
Lesið fylgiseðilinn fyrir notkun


	6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ



Geymið þar sem börn hvorki ná til né sjá


	7.	ÖNNUR SÉRSTÖK VARNAÐARORÐ, EF MEÐ ÞARF



Má ekki hrista


	8.	FYRNINGARDAGSETNING



EXP


	9.	SÉRSTÖK GEYMSLUSKILYRÐI



Geymið í kæli
Má ekki frjósa
Geymið hettuglasið í ytri umbúðum til varnar gegn ljósi


	10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á




	11.	NAFN OG HEIMILISFANG MARKAÐSLEYFISHAFA



Roche Registration GmbH
Emil‑Barell‑Strasse 1
79639 Grenzach‑Wyhlen
Þýskaland


	12.	MARKAÐSLEYFISNÚMER



EU/1/23/1742/001


	13.	LOTUNÚMER



Lot


	14.	AFGREIÐSLUTILHÖGUN




	15.	NOTKUNARLEIÐBEININGAR




	16.	UPPLÝSINGAR MEÐ BLINDRALETRI



Fallist hefur verið á rök fyrir undanþágu frá kröfu um blindraletur.


	17.	EINKVÆMT AUÐKENNI – TVÍVÍTT STRIKAMERKI



Á pakkningunni er tvívítt strikamerki með einkvæmu auðkenni.


	18.	EINKVÆMT AUÐKENNI – UPPLÝSINGAR SEM FÓLK GETUR LESIÐ



PC
SN
NN

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

HETTUGLAS


1.	HEITI LYFS OG ÍKOMULEIÐ(IR)

Columvi 2,5 mg sæft innrennslisþykkni, lausn
glofitamab
Til notkunar í bláæð


2.	AÐFERÐ VIÐ LYFJAGJÖF

i.v. eftir þynningu


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

2,5 mg/2,5 ml


6.	ANNAÐ


UPPLÝSINGAR SEM EIGA AÐ KOMA FRAM Á YTRI UMBÚÐUM

ASKJA


1.	HEITI LYFS

Columvi 10 mg innrennslisþykkni, lausn
glofitamab


2.	VIRK(T) EFNI

1 hettuglas með 10 ml inniheldur 10 mg af glofitamabi í styrkleikanum 1 mg/ml.


3.	HJÁLPAREFNI

Hjálparefni: L‑histidínHistidín, L‑histidínHistidín hýdróklóríð einhýdrat, L‑metíonínMetíonín, súkrósi, polysorbat 20, vatn fyrir stungulyf. Frekari upplýsingar eru í fylgiseðlinum.


	4.	LYFJAFORM OG INNIHALD



Innrennslisþykkni, lausn
10 mg/10 ml
1 hettuglas


	5.	AÐFERÐ VIÐ LYFJAGJÖF OG ÍKOMULEIÐ(IR)



Til notkunar í bláæð eftir þynningu
Eingöngu einnota
Lesið fylgiseðilinn fyrir notkun


	6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ



Geymið þar sem börn hvorki ná til né sjá


	7.	ÖNNUR SÉRSTÖK VARNAÐARORÐ, EF MEÐ ÞARF



Má ekki hrista


	8.	FYRNINGARDAGSETNING



EXP


9.	SÉRSTÖK GEYMSLUSKILYRÐI

Geymið í kæli
Má ekki frjósa
Geymið hettuglasið í ytri umbúðum til varnar gegn ljósi


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Roche Registration GmbH
Emil‑Barell‑Strasse 1
79639 Grenzach‑Wyhlen
Þýskaland


12.	MARKAÐSLEYFISNÚMER

EU/1/23/1742/002


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Fallist hefur verið á rök fyrir undanþágu frá kröfu um blindraletur.


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC
SN
NN

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

HETTUGLAS


1.	HEITI LYFS OG ÍKOMULEIÐ(IR)

Columvi 10 mg sæft innrennslisþykkni, lausn
glofitamab
Til notkunar í bláæð 


2.	AÐFERÐ VIÐ LYFJAGJÖF

i.v. eftir þynningu


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

10 mg/10 ml


6.	ANNAÐ



























B. FYLGISEÐILL

Fylgiseðill: Upplýsingar fyrir sjúkling

Columvi 2,5 mg innrennslisþykkni, lausn
Columvi 10 mg innrennslisþykkni, lausn
glofitamab

[image: BT_1000x858px]Þetta lyf er undir sérstöku eftirliti til að nýjar upplýsingar um öryggi lyfsins komist fljótt og örugglega til skila. Allir geta hjálpað til við þetta með því að tilkynna aukaverkanir sem koma fram. Aftast í kafla 4 eru upplýsingar um hvernig tilkynna á aukaverkanir.

Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.

	Geymið fylgiseðilinn. Nauðsynlegt getur verið að lesa hann síðar.
‑	Læknirinn mun afhenda þér sjúklingakort. Lestu það vandlega og fylgdu leiðbeiningunum á því. Berðu sjúklingakortið alltaf á þér.
‑	Sýndu alltaf kortið við komu til læknis eða hjúkrunarfræðings eða á sjúkrahús.
	Leitið til læknisins eða hjúkrunarfræðingsins ef þörf er á frekari upplýsingum.
	Látið lækninn eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar:

1.	Upplýsingar um Columvi og við hverju það er notað
2.	Áður en byrjað er að nota Columvi
3.	Hvernig nota á Columvi
4.	Hugsanlegar aukaverkanir
5.	Hvernig geyma á Columvi
6.	Pakkningar og aðrar upplýsingar


1.	Upplýsingar um Columvi og við hverju það er notað

Hvað er Columvi

Columvi er krabbameinslyf sem inniheldur virka efnið glofitamab.

Við hverju er Columvi notað

Columvi er notað til meðferðar við krabbameini sem nefnist dreift stórfrumu B-frumueitilæxli (DLBCL) hjá fullorðnum. Gefa má Columvi eitt og sér (einlyfjameðferð) eða með öðrum lyfjum sem kallast krabbameinslyf.

	Columvi er gefið eitt og sér ef krabbameinið	hefur tekið sig upp á ný (endurkomið) eða hefur ekki svarað fyrri meðferðum (þrálátt) og þú hefur fengið tvær eða fleiri fyrri meðferðir.
	Columvi er gefið með lyfjunum gemcitabini og oxaliplatini þegar krabbameinið hefur tekið sig upp á ný (endurkomið) eða hefur ekki svarað fyrri meðferðum (þrálátt) og þegar þú getur ekki fengið stofnfrumuígræðslu.

Dreift stórfrumu B-frumueitilæxli er krabbamein í hluta ónæmiskerfisins (varnarkerfi líkamans).
	Það hefur áhrif á tegund hvítra blóðfrumna sem nefnast B-eitilfrumur.
	Hjá sjúklingum með dreift stórfrumu B-frumueitilæxli fjölga B-eitilfrumur sér stjórnlaust og safnast upp í vefjum líkamans.

Hvernig verkar Columvi

	Virka efnið í Columvi, glofitamab, er tvísértækt einstofna mótefni, tegund próteins sem binst sértækt við tvö markefni í líkamanum. Það binst við tiltekið prótein á yfirborði B-eitilfrumna, þ.m.t. krabbameinsfrumna, og einnig við annað prótein á yfirborði T-eitilfrumna (önnur tegund hvítra blóðfrumna). Þetta virkjar T-eitilfrumurnar og veldur því að þær fjölga sér. Það leiðir síðan til eyðingar B-eitilfrumna, þ.m.t. krabbameinsfrumna.


2.	Áður en byrjað er að nota Columvi

Ekki má nota Columvi

	ef um er að ræða ofnæmi fyrir glofitamabi eða einhverju öðru innihaldsefni lyfsins (talin upp í kafla 6).
[bookmark: _Hlk120257786][bookmark: _Hlk120646639][bookmark: _Hlk120257805]	ef um er að ræða ofnæmi fyrir obinutuzumabi, sem er annað lyf sem er gefið áður en meðferð með Columvi er hafin (sjá einnig kafla 3 „Hvernig nota á Columvi“) eða einhverju öðru innihaldsefni þess lyfs.

Ef þú ert ekki viss hvort eitthvað af ofantöldu á við um þig skaltu ræða við lækninn eða hjúkrunarfræðing áður en þér er gefið Columvi.

Varnaðarorð og varúðarreglur

Leitið ráða hjá lækninum áður en Columvi er notað ef
	þú ert með sýkingu
	þú hefur verið með langvinna sýkingu eða sýkingu sem tekur sig upp aftur og aftur
	þú ert með eða hefur verið með nýrna-, lifrar- eða hjartakvilla
	áætlað er að þú fáir bólusetningu bráðlega

Ef eitthvað af ofantöldu á við um þig (eða ef þú ert ekki viss) skaltu ræða við lækninn áður en þér verður gefið Columvi.

Verið á varðbergi gagnvart alvarlegum aukaverkunum.

Sumar aukaverkanir Columvi eru alvarlegar og geta verið lífshættulegar. Þær geta komið fram hvenær sem er meðan á meðferð með Columvi stendur.

Látið lækninn vita tafarlaust ef vart verður við einhverjar eftirtalinna aukaverkana meðan þú færð Columvi. Einkenni hverrar aukaverkunar eru talin upp í kafla 4.

	Cýtókínlosunarheilkenni: svæsinn bólgukvilli sem tengist lyfjum sem örva T-eitilfrumur og einkennist af hita og skerðingu á starfsemi ýmissa líffæra. Líklegast er að cýtókínlosunarheilkenni komi fram eftir gjöf Columvi í meðferðarlotu 1 (sjá kafla 3 „Hvernig nota á Columvi“). Nauðsynlegt er að viðhafa náið eftirlit. Fyrir hvert innrennsli getur verið að þér verði gefin lyf sem aðstoða við að draga úr hugsanlegum áhrifum cýtókínlosunarheilkennis.
	Heilkenni eiturverkana á taugar sem tengist ónæmisverkfrumum: Áhrif á taugakerfi. Einkenni eru meðal annars að sjúklingi finnst hann ruglaður, illa áttaður, er með skerta meðvitund, fær flog eða á í erfiðleikum með að skrifa og/eða tala. Nauðsynlegt er að fylgjast náið með sjúklingi.
	Æxlislýsuheilkenni: hjá sumum getur magn af tilteknum söltum (svo sem kalíum og þvagsýru) í blóðinu orðið óvenjulegt - vegna þess að krabbameinsfrumurnar eru brotnar hratt niður meðan á meðferðinni stendur. Læknirinn eða hjúkrunarfræðingur mun taka blóðsýni til að fylgjast með þessu. Fyrir hvert innrennsli þarft þú að drekka nægan vökva og þér verða hugsanlega gefin lyf sem aðstoða við að draga úr miklu magni þvagsýru í blóðinu. Þetta getur dregið úr hugsanlegum áhrifum æxlislýsuheilkennis.
	Æxliserting: viðbrögð við tilteknum lyfjum sem verka á ónæmiskerfið og valda viðbrögðum sem eru eða virðast svipuð því að krabbameinið versni.
	Sýkingar: þú gætir fengið einkenni sýkingar, sem geta verið mismunandi eftir því hvar í líkamanum sýkingin er.

Látið lækninn vita tafarlaust ef einhver ofantalinna einkenna koma fram eða grunur er um það. 
Læknirinn gæti:
	gefið þér önnur lyf til að draga úr einkennum og koma í veg fyrir fylgikvilla
	gert stutt hlé á meðferðinni eða
	hætt meðferðinni fyrir fullt og allt.

Börn og unglingar

Ekki á að gefa börnum eða unglingum yngri en 18 ára þetta lyf. Það er vegna þess að notkun Columvi hjá þessum aldurshóp hefur ekki verið rannsökuð.

Notkun annarra lyfja samhliða Columvi

Látið lækninn eða hjúkrunarfræðing vita um öll önnur lyf sem eru notuð, hafa nýlega verið notuð eða kynnu að verða notuð. Þetta á einnig við um lyf sem fengin eru án lyfseðils og náttúrulyf.

Meðganga og getnaðarvarnir

	Við meðgöngu, grun um þungun eða ef þungun er fyrirhuguð skal leita ráða hjá lækninum áður en lyfið er notað.
	Ekki má gefa þunguðum konum Columvi. Þetta er vegna þess að hugsanlegt er að Columvi geti haft skaðleg áhrif á ófædd börn.
	Konur sem geta orðið þungaðar verða að nota örugga getnaðarvörn meðan þær fá meðferð með Columvi og í 2 mánuði eftir síðasta skammt af lyfinu.
	Ef kona verður þunguð meðan hún fær meðferð með Columvi verður hún að láta lækninn vita tafarlaust.

Brjóstagjöf

Konur eiga ekki að hafa börn á brjósti meðan þær fá meðferð með Columvi og í a.m.k. 2 mánuði eftir síðasta skammt af lyfinu. Þetta er vegna þess að ekki er vitað hvort lyfið getur borist í brjóstamjólk og haft skaðleg áhrif á barnið.

Akstur og notkun véla

Columvi getur haft áhrif á hæfni til að aka, hjóla eða nota verkfæri eða vélar.

Þú skalt ekki aka, nota verkfæri eða vélar í að minnsta kosti 48 klst. eftir hvorn af fyrstu tveimur skömmtunum af Columvi eða ef þú finnur fyrir einkennum heilkennis eiturverkana á taugar sem tengist ónæmisverkfrumum (svo sem tilfinning um ringlun, vistarfirring, skert meðvitund, flog eða eiga í erfiðleikum með að skrifa og/eða tala), og/eða einkennum cýtókínlosunarheilkennis (svo sem hita, hröðum hjartslætti, sundli eða yfirliðstilfinningu, kuldahrolli eða mæði). Ef þú ert með slík einkenni skaltu forðast þessar athafnir og hafa samband við lækninn, hjúkrunarfræðinginn eða lyfjafræðing. Frekari upplýsingar um aukaverkanir eru í kafla 4.

Columvi inniheldur pólýsorböt

Lyfið inniheldur 1,25 mg af pólýsorbati 20 í hverju 2,5 ml hettuglasi og 5 mg af pólýsorbati 20 í hverju 10 ml hettuglasi, sem jafngildir 0,5 mg/ml. Pólýsorböt geta valdið ofnæmisviðbrögðum. Segið lækninum frá því ef þú ert með eitthvert ofnæmi.


3.	Hvernig nota á Columvi

Þér verður gefið Columvi á sjúkrahúsi undir stjórn læknis með reynslu af krabbameinsmeðferð.

Lyf sem eru gefin áður en meðferð með Columvi er hafin

	Sjö dögum áður en meðferð með Columvi er hafin munt þú fá annað lyf, obinutuzumab, til að fækka B‑eitilfrumum í blóði þínu.
	30 til 60 mínútum áður en þér er gefið Columvi getur verið að þér verði gefin önnur lyf (forlyfjagjöf) til að draga úr viðbrögðum sem tengjast cýtókínlosunarheilkenni. Meðal þessara lyfja geta verið:
‑	Barksteri svo sem dexametasón
‑	Hitalækkandi lyf svo sem parasetamól
‑	Andhistamínlyf svo sem dífenhýdramín

Hversu mikið af Columvi munt þú fá og hversu oft

Þú gætir fengið allt að 12 meðferðarlotur af Columvi. Hver lota stendur í 21 dag. Í fyrstu tveimur lotunum mun læknirinn hefja meðferðina með Columvi með litlum skömmtum og auka þá smám saman í fullan skammt.

Hér fyrir neðan er dæmigerð meðferðaráætlun.

Lota 1: Hún felur í sér formeðferð og tvo lága skammta af Columvi á þessu 21 dags tímabili:
	Dagur 1 – formeðferð með obinutuzumabi
	Dagur 8 – 2,5 mg upphafsskammtur af Columvi
	Dagur 15 – 10 mg miðlungsskammtur af Columvi

Lota 2 til lota 12: Aðeins er gefinn einn skammtur á þessu 21 dags tímabili:
	Dagur 1 – 30 mg fullur skammtur af Columvi

Hvernig Columvi er gefið og hvernig fylgst er með sjúklingum

Columvi er gefið með innrennsli (dreypi) í bláæð. Læknirinn mun fylgjast með þér meðan á öllum innrennslum Columvi stendur og stilla tímalengd innrennslisins eftir því hvernig þú bregst við meðferðinni.
	Fyrsta innrennslið er gefið á 4 klukkustundum. Þegar Columvi er gefið eitt og sér mun læknirinn fylgjast vandlega með þér meðan á fyrsta innrennslinu stendur og í 10 klukkustundir eftir að því lýkur. Þegar Columvi er gefið með lyfjunum gemcitabini og oxaliplatini mun læknirinn fylgjast náið með þér meðan á fyrsta innrennslinu stendur og í 4 klukkustundir eftir að því lýkur. Það er til að fylgjast með því hvort nokkur teikn eða einkenni cýtókínlosunarheilkennis koma fram.
	Við síðari innrennsli gæti læknirinn þurft að fylgjast með þér eftir að innrennslinu lýkur. Það er nauðsynlegt ef miðlungi alvarlegt eða alvarlegt cýtókínlosunarheilkenni hefur komið fram við fyrri skammta.
	Ef þú hefur ekki fengið cýtókínlosunarheilkenni eftir að hafa fengið 3 skammta getur læknirinn gefið síðari innrennsli á 2 klukkustundum.

Ef gleymist að gefa skammt af Columvi

Ef þú missir af komu til læknisins skaltu strax bóka annan tíma. Til þess að meðferðin hafi full áhrif er mikilvægt að missa ekki af skömmtum.

Áður en meðferð með Columvi er hætt

Ræddu við lækninn áður en meðferðinni er hætt. Þetta er vegna þess að ástand þitt getur versnað ef meðferðinni er hætt.

Leitið til læknisins eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum.

Alvarlegar aukaverkanir

Látið lækninn vita tafarlaust ef vart verður við einhverjar af eftirtöldum alvarlegum aukaverkunum – þú gætir þurft á tafarlausri læknishjálp að halda.

	Cýtókínlosunarheilkenni (mjög algengt): meðal einkenna geta verið hiti, hraður hjartsláttur, sundl eða yfirliðstilfinning, ógleði, höfuðverkur, útbrot, rugl, kuldahrollur, mæði (ekki tæmandi upptalning)
	Heilkenni eiturverkana á taugar sem tengist ónæmisverkfrumum (algengt): einkenni geta meðal annars verið, en takmarkast ekki við, ringlun, vistarfirring, skert meðvitund, flog eða vera í erfiðleikum með að skrifa og/eða tala.
	Sýkingar (mjög algengar): meðal einkenna geta verið hiti, kuldahrollur, öndunarerfiðleikar, sviði við þvaglát (ekki tæmandi upptalning)
	Æxliserting (mjög algeng): meðal einkenna geta verið aumir og þrútnir eitlar, brjóstverkur, erfiðleikar við að anda eðlilega, verkur við æxlið (ekki tæmandi upptalning)
	Æxlislýsuheilkenni (algengt): meðal einkenna geta verið máttleysi, mæði, rugltilfinning, óreglulegur hjartsláttur, vöðvakrampar (ekki tæmandi upptalning)

Aðrar aukaverkanir

Látið lækninn eða hjúkrunarfræðing vita tafarlaust ef vart verður við einhverjar af eftirtöldum aukaverkunum eða ef þær versna.

Columvi notað eitt og sér

Mjög algengar (geta komið fyrir hjá fleiri en 1 af hverjum 10 einstaklingum)

	minnkaður fjöldi eftirtalinna frumutegunda í blóðsýnum:
‑	daufkyrninga (tegund hvítra blóðfrumna; daufkyrningafæð), sem getur valdið hita eða einkennum sýkingar
‑	rauðra blóðkorna (blóðleysi), sem getur valdið þreytu, vanlíðan og fölva
‑	blóðflagna (tegund blóðfrumna; blóðflagnafæð), sem getur valdið mari eða blæðingu
	hiti
	lítið magn fosfats, magnesíums, kalsíums eða kalíums í blóðsýnum	
	útbrot
	hægðatregða
	niðurgangur
	ógleði
	veirusýkingar, svo sem lungnasýkingar eða ristill
	höfuðverkur

Algengar (geta komið fyrir hjá allt að 1 af hverjum 10 einstaklingum)

	lítið magn natríums í blóðsýnum, sem getur valdið þreytu, vöðvakippum eða krömpum
	aukið magn af lifrarensímum og gallrauða (gult efni í blóðinu) í blóðsýnum, sem getur valdið gullitun húðar og augna og dökku þvagi
	bakteríusýkingar, svo sem þvagfærasýkingar og sýkingar í eða við maga
	sveppasýking
	sýkingar í nefi og hálsi (sýkingar í efri hluta öndunarvegar)
	sýkingar í lungum, svo sem berkjubólga eða lungnabólga (sýkingar í neðri hluta öndunarvegar), sem geta valdið hita, hósta og öndunarerfiðleikum
	blóðeitrun (blóðsýking), sem getur valdið hita, kuldahrolli og rugli
	lítill fjöldi eitilfrumna (tegund hvítra blóðfrumna; eitilfrumnafæð) í blóðsýnum, sem getur haft áhrif á getu líkamans til að verjast sýkingum
	hiti ásamt litlum fjölda daufkyrninga (daufkyrningafæð með hita)
	uppköst
	blæðing í maga eða þörmum (blæðing í meltingarvegi), sem getur valdið svörtum hægðum eða blóðugum uppköstum
	rugl
	skjálfti
	syfja

Sjaldgæfar (geta komið fyrir hjá allt að 1 af hverjum 100 einstaklingum)

	bólga í mænu (mænubólga), sem getur valdið máttleysi í vöðvum eða dofa
	bólga í ristli (ristilbólga), sem getur valdið kviðverkjum, blóðugum hægðum og bráðri þörf fyrir að hafa hægðir


Columvi notað samhliða krabbameinslyfjum

Mjög algengar (geta komið fyrir hjá fleiri en 1 af hverjum 10 einstaklingum)

•	minnkaður fjöldi eftirtalinna frumutegunda í blóðsýnum:
-	blóðflagna (tegund blóðfrumna; blóðflagnafæð), sem getur valdið mari eða blæðingu
-	daufkyrninga (tegund hvítra blóðfrumna; daufkyrningafæð), sem getur valdið hita eða einkennum sýkingar
-	rauðra blóðkorna (blóðleysi), sem getur valdið þreytu, vanlíðan og fölva 
-	eitilfrumna (tegund hvítra blóðfrumna; eitilfrumnafæð), sem getur haft áhrif á getu líkamans til að verjast sýkingum
•	ógleði
•	dofi, náladofi, sviðatilfinning, verkur, óþægindi eða máttleysi og/eða erfiðleikar við gang (úttaugakvilli)
•	niðurgangur
•	aukið magn af lifrarensímum í blóðsýnum
•	útbrot
•	hiti
•	uppköst
•	verkir í vöðvum og beinum
•	kviðverkur
•	hægðatregða 
•	lítið magn kalíums (blóðkalíumlækkun) eða natríums (blóðnatríumlækkun) í blóðsýnum
•	COVID-19-sýking sem orsakast af veiru sem kallast kórónuveira (SARS-CoV-2)
•	lungnasýking (lungnabólga) sem getur valdið hita, hósta og öndunarerfiðleikum
•	sýkingar í öndunarvegi, svo sem nefrennsli, hálssærindi, skútabólga og lungnakvef

Algengar (geta komið fyrir hjá allt að 1 af hverjum 10 einstaklingum)

•	höfuðverkur
•	lítið magn magnesíums, kalsíums eða fosfats í blóðsýnum
•	nýjar eða endurkomnar veirusýkingar, svo sem ristill eða sýking af völdum stórfrumuveiru
•	bakteríusýkingar, svo sem þvagfærasýkingar
•	sýking í blóði (blóðsýking), sem getur valdið hita, kuldahrolli og rugli
•	sveppasýking
•	aukið magn gallrauða í blóði sem getur valdið gullitun húðar eða augna
•	hiti ásamt litlum fjölda daufkyrninga (tegund hvítra blóðfrumna)
•	bólga í ristli (ristilbólga), sem getur valdið kviðverk, blóðugum hægðum og bráðri þörf fyrir að hafa hægðir
•	bólga í brisi
•	bólga í lungum (millivefslungnabólga), sem getur valdið hósta og öndunarerfiðleikum

Sjaldgæfar (geta komið fyrir hjá færri allt að en 1 af hverjum 100 einstaklingum)

•	skjálfti
•	hækkuð gildi lifrarensíma (samkvæmt prófum), sem getur verið vísbending um bólgu í lifur
•	lungnasýking (lungnabólga af völdum jirovecii-lungnabólgusníkils)

Látið lækninn vita tafarlaust ef vart verður við einhverjar af ofantöldum aukaverkunum eða ef þær versna.

Tilkynning aukaverkana

Látið lækninn eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Columvi

Læknirinn, lyfjafræðingur eða hjúkrunarfræðingur er ábyrgur fyrir geymslu lyfsins og réttri förgun ónotaðs lyfs. Eftirfarandi upplýsingar eru fyrir heilbrigðisstarfsfólk.
	Geymið lyfið þar sem börn hvorki ná til né sjá.
	Ekki skal nota lyfið eftir fyrningardagsetningu sem tilgreind er á öskjunni og merkimiðanum á hettuglasinu á eftir EXP. Fyrningardagsetning er síðasti dagur mánaðarins sem þar kemur fram.
	Geymið í kæli (2°C ‑ 8°C).
	Má ekki frjósa.
	Geymið hettuglasið í ytri umbúðum til varnar gegn ljósi.
	Ekki skal nota lyfið ef það er skýjað, mislitað eða inniheldur agnir.

Farga skal öllum lyfjaleifum og/eða úrgangi í samræmi við gildandi reglur.


6.	Pakkningar og aðrar upplýsingar

Columvi inniheldur

	Virka innihaldsefnið er glofitamab.
	Columvi 2,5 mg: Hvert hettuglas inniheldur 2,5 milligrömm af glofitamabi (í 2,5 ml af þykkni) í styrkleikanum 1 mg/ml
	Columvi 10 mg: Hvert hettuglas inniheldur 10 milligrömm af glofitamabi (í 10 ml af þykkni) í styrkleikanum 1 mg/ml
	Önnur innihaldsefni eru: L‑histidínhistidín, L‑histidínhistidín hýdróklóríð einhýdrat, L‑metíonínmetíonín, súkrósi, polysorbat 20 (E432) og vatn fyrir stungulyf (sjá kafla 2 „Columvi inniheldur pólýsorböt“).

Lýsing á útliti Columvi og pakkningastærðir

Columvi innrennslisþykkni, lausn (sæft þykkni) er tær, litlaus lausn í hettuglasi úr gleri.

Hver pakkning af Columvi inniheldur eitt hettuglas.

Markaðsleyfishafi

Roche Registration GmbH
Emil‑Barell‑Strasse 1
79639 Grenzach‑Wyhlen
Þýskaland

Framleiðandi

Roche Pharma AG
Emil‑Barell‑Strasse 1
79639 Grenzach‑Wyhlen
Þýskaland

Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien,
Luxembourg/Luxemburg
N.V. Roche S.A.
België/Belgique/Belgien
Tél/Tel: +32 (0) 2 525 82 11
	Latvija
Roche Latvija SIA 
Tel: +371 ‑ 6 7039831


	
България
Рош България ЕООД
Тел.: +359 2 474 5444

	
Lietuva
UAB “Roche Lietuva” 
Tel: +370 5 2546799


	Česká republika
Roche s. r. o.
Tel: +420 ‑ 2 20382111
	Magyarország
Roche (Magyarország) Kft.
Tel.: +36 ‑ 1 279 4500


	Danmark
Roche Pharmaceuticals A/S
Tlf.: +45 ‑ 36 39 99 99

	Nederland
Roche Nederland B.V. 
Tel: +31 (0) 348 438050


	Deutschland
Roche Pharma AG
Tel: +49 (0) 7624 140 
	Norge
Roche Norge AS 
Tlf: +47 ‑ 22 78 90 00


	Eesti
Roche Eesti OÜ
Tel: + 372 ‑ 6 177 380 
	Österreich
Roche Austria GmbH 
Tel: +43 (0) 1 27739


	Ελλάδα, Κύπρος
Roche (Hellas) A.E.
Ελλάδα
Τηλ: +30 210 61 66 100

	Polska
Roche Polska Sp.z o.o. 
Tel.: +48 ‑ 22 345 18 88


	España
Roche Farma S.A.
Tel: +34 ‑ 91 324 81 00
	Portugal
Roche Farmacêutica Química, Lda 
Tel: +351 ‑ 21 425 70 00


	France
Roche
Tél: +33 (0) 1 47 61 40 00 
	România
Roche România S.R.L.
Tel: +40 21 206 47 01


	
Hrvatska
Roche d.o.o.
Tel: +385 1 4722 333 
	Slovenija
Roche farmacevtska družba d.o.o. 
Tel: +386 ‑ 1 360 26 00


	Ireland, Malta
Roche Products (Ireland) Ltd.
Ireland, /L-Irlanda
Tel: +353 (0) 1 469 0700
	Slovenská republika
Roche Slovensko, s.r.o.
Tel: +421 ‑ 2 52638201


	
Ísland
Roche Pharmaceuticals A/S
c/o Icepharma hf 
Sími: +354 540 8000
	
Suomi/Finland
Roche Oy
Puh/Tel: +358 (0) 10 554 500


	
Italia
Roche S.p.A.
Tel: +39 ‑ 039 2471
	
Sverige
Roche AB 
Tel: +46 (0) 8 726 1200




Þessi fylgiseðill var síðast uppfærður í

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.


------------------------------------------------------------------------------------------------------------------------

Eftirfarandi upplýsingar eru einungis ætlaðar heilbrigðisstarfsmönnum:

Gefa má þynnta Columvi lausn með innrennsli í bláæð úr innrennslispoka (allir skammtar) eða sprautu (eingöngu 2,5 mg skammtar).

Gefa verður Columvi með innrennsli í bláæð um sérstaka innrennslisslöngu. Ekki má gefa það með inndælingu eða hleðsluskammti (bolus) í bláæð.

Leiðbeiningar um þynningu Columvi fyrir gjöf eru hér fyrir neðan.

Þynningarleiðbeiningar
	Columvi inniheldur engin rotvarnarefni og er eingöngu einnota.
	Heilbrigðisstarfsmaður á að þynna Columvi að viðhafðri smitgát áður en lyfið er gefið í bláæð.
	Ekki má hrista hettuglasið. Skoða á hettuglasið með Columvi með tilliti til þess hvort það inniheldur agnir eða lausnin er óeðlileg á litinn, áður en lyfið er gefið. Columvi er litlaus, tær lausn. Farga á hettuglasinu ef lausnin er skýjuð, mislituð eða inniheldur sýnilegar agnir.

Undirbúningur innrennslis í bláæð úr innrennslispoka
	Draga á viðeigandi rúmmál af 9 mg/ml (0,9%) natríumklóríð stungulyfi, lausn, eða 4,5 mg/ml (0,45%) natríumklóríð stungulyfi, lausn, upp úr innrennslispokanum með sæfðri sprautu og nál, eins og lýst er í töflu 1, og farga.
	Draga á það rúmmál sem þarf af Columvi þykkni til að gefa skammtinn upp úr hettuglasinu með sæfðri sprautu og nál og sprauta því í innrennslispokann (sjá töflu 1 hér fyrir neðan). Farga á því lyfi sem eftir verður í hettuglasinu.
	Þéttni glofitamabs eftir þynningu á að vera á bilinu 0,1 mg/ml til 0,6 mg/ml.
	Hvolfa á innrennslispokanum varlega til að blanda lausnina án þess að of mikil froða myndist. Hristið ekki.
	Skoða á innrennslispokann með tilliti til þess hvort agnir eru sjáanlegar í lausninni og farga honum ef svo er.
	Áður en innrennslið hefst á innihald innrennslispokans að hafa náð herbergishita (25°C).
	Þegar Columvi er gefið með innrennsli úr sprautu á að draga allt innihald innrennslispokans upp í sprautuna. Einnig er hægt að nota tvær samtengdar sprautur til að útbúa skammtinn fyrir innrennsli með sprautu.

Tafla 1. Þynning Columvi fyrir innrennsli í bláæð úr innrennslispoka

	Skammtur af Columvi sem á að gefa
	Stærð innrennslispoka
	Rúmmál af 9 mg/ml (0,9%) eða 4,5 mg/ml (0,45%) natríumklóríð stungulyfi, lausn, sem draga á upp úr pokanum og farga
	Rúmmál af Columvi þykkni sem bæta á í pokann

	2,5 mg
	50 ml
	27,5 ml
	2,5 ml

	
	100 ml
	77,5 ml
	2,5 ml

	10 mg
	50 ml
	10 ml
	10 ml

	
	100 ml
	10 ml
	10 ml

	30 mg
	50 ml
	30 ml
	30 ml

	
	100 ml
	30 ml
	30 ml



Undirbúningur innrennslis í bláæð með sprautu (eingöngu 2,5 mg skammtar)
Nota skal tveggja sprautu aðferð með tengi til að undirbúa skammtinn. Endanlegt rúmmál þynntu lausnarinnar er 25 ml.
· Dragið upp 22,5 ml af 9 mg/ml (0,9%) natríumklóríð stungulyfi, lausn eða 4,5 mg/ml (0,45%) natríumklóríð stungulyfi, lausn úr innrennslispoka í sprautu af viðeigandi stærð (t.d. 30 ml).
· Dragið 2,5 ml af Columvi þykkni úr hettuglasinu með sæfðri nál í aðra sprautu. Farga á því lyfi sem eftir verður í hettuglasinu..
· Festið tengi við sprauturnar tvær og flytjið Columvi þykknið yfir í sprautuna sem inniheldur 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn. Endanlegur styrkur glofitamab lausnarinnar eftir þynningu á að vera 0,1 mg/ml.
· Aftengið sprauturnar. Dragið loft inn í sprautuna sem inniheldur þynntu Columvi lausnina og lokið. 
· Hvolfið sprautunni gætilega til að blanda lausnina til að forðast óþarfa froðumyndun. Má ekki hrista.
· Fjarlægið loftbólur úr sprautunni fyrir lyfjagjöf. 

Lyfjagjöf

Eingöngu á að gefa lyfið með innrennsli í bláæð.

Ekki á að gefa lyfið í bláæð með þrýstingi (push) eða með hraðri inndælingu (bolus).

Gefa á lyfið með innrennsli í bláæð um sérstaka innrennslisslöngu með því að nota innrennslisdælu eða sprautudælu, , úr innrennslispoka eða sprautu, í báðum tilvikum með aðstoð dælu, á að hámarki 8 klukkustundum.

Þegar innrennslispokinn eða sprautan með Columvi tæmist skal tryggja að allur skammturinn af Columvi hafi verið gefinn með því að skola úr innrennslisslöngunni með innrennslispoka eða sprautu sem inniheldur 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn til inndælingar. Hugsanlegt er að innrennslispokinn eða sprautan með Columvi tæmist áður en ráðlagður innrennslistími er liðinn. Til að tryggja að allur skammturinn af Columvi sé gefinn á að skola úr innrennslisslöngunni með því að tengja hana við innrennslispoka eða sprautu sem inniheldur 9 mg/ml (0,9%) natríumklóríðlausn eða 4,5 mg/ml (0,45%) natríumklóríðlausn, í stað tóma pokans eða tómu sprautunnar sem innihélt Columvi. Halda á innrennslinu áfram á sama hraða þar til ráðlagður innrennslistími er liðinn.

Ósamrýmanleiki

Eingöngu á að nota 9 mg/ml (0,9%) natríumklóríð stungulyf, lausn eða 4,5 mg/ml (0,45%) natríumklóríð stungulyf, lausn til að þynna Columvi, þar sem notkun annarra þynningarlausna hefur ekki verið rannsökuð.

Þegar Columvi er þynnt með 9 mg/ml (0,9%) natríumklóríð stungulyfi, lausn, er það samrýmanlegt innrennslispokum úr pólývinýlklóríði (PVC), pólýetýleni (PE), pólýprópýleni (PP) eða pólýólefíni án PVC. Þegar Columvi er þynnt með 4,5 mg/ml (0,45%) natríumklóríð stungulyfi, lausn, er það samrýmanlegt innrennslispokum úr PVC.

Þegar Columvi er þynnt með 9 mg/ml (0,9%) eða 4,5 mg/ml (0,45%) natríumklóríð stungulyf, lausn er það samrýmanlegt sprautum úr PP.

Ekki hefur orðið vart við neinn ósamrýmanleika við innrennslisbúnað með fleti úr pólýúretani (PUR), PVC, PE, pólýbútadíeni (PBD), pólýeterúretani (PEU), pólýkarbónati (PC), sílíkoni, pólýtetraflúoróetýleni (PTFE) eða akrýlónítríl bútadíen stýreni (ABS) sem komast í snertingu við lyfið eða síuhimnur úr pólýetersúlfóni (PES) eða pólýsúlfóni. Valfrjálst er hvort síur eru hafðar á innrennslisslöngunni.

Þynnt lausn til innrennslis í bláæð

Sýnt hefur verið fram á efnafræðilegan og eðlisfræðilegan stöðugleika í allt að 72 klukkustundir við 2°C til 8°C og í 24 klukkustundir við 30°C, að viðbættum hámarksinnrennslistíma, sem er 8 klukkustundir.

Frá örverufræðilegu sjónarmiði á að nota þynnta lausnina tafarlaust. Ef það er ekki gert eru geymslutími við notkun og geymsluaðstæður fyrir notkun á ábyrgð notandans og eiga yfirleitt ekki að vera umfram 24 klukkustundir við 2°C til 8°C, nema lyfið hafi verið þynnt við stýrðar og gildaðar aðstæður, að viðhafðri smitgát.

Förgun

Columvi hettuglös eru eingöngu einnota.

Farga skal öllum lyfjaleifum og/eða úrgangi í samræmi við gildandi reglur.

1
43
image3.png
100 R-GemOx (N=91)
——eme—e Columvi+GemOx (N=183)
+ Leidrétt
80
60
= S
g
R
40- - A - — e +—+
20 T {
0 -
T T T T T T T T T T T T T
0 3 6 9 12 15 18 21 24 27 30 33 36
Timi (manudir)
Fjoldi sjuklinga i ahasettuhdpi
R-GemOx 91 34 22 14 9 6 2 2 2 2 NE NE NE
Columvi+GemOx 183 130 107 89 66 54 37 26 14 10 2 1 NE




image1.png




image2.png
100~ R-GemOx (N=91)
—emememe Columvi+GemOx (N=183)
+ Leibrétt
80
60
4*'H'+H|-++4|++u-+--u-|—m-o+—+--.—|.+._._+
40-
20
0 -
T T T T T T T T T T T T T
0 3 6 9 12 15 18 21 24 27 30 33 36
Timi (manudir)
Fjoldi sjuklinga i ahasttuhopi
R-GemOx 91 68 55 46 40 29 23 14 10 8 3 2 NE
Columvi+GemOx 183 159 135 119 104 86 71 51 40 26 1 3 NE




